**Europski socijalni fond**

**Operativni program Učinkoviti ljudski potencijali**

**2014. – 2020.**

**UPUTE ZA PRIJAVITELJE**

*Poticanje društvenog poduzetništva*

**UP.02.3.1.01**

*Otvoreni postupak/privremeni Poziv*

**Krajnji rok za podnošenje projektnih prijedloga:**

**23.9.2016.**

**SADRŽAJ**

[**1. TEMELJI I OPĆE ODREDBE 4**](#_Toc450810537)

[**1. 1 Uvod 4**](#_Toc450810538)

[**1.2 Pravna osnova i strateški okvir 4**](#_Toc450810539)

[**1.3 Pojmovi i kratice 7**](#_Toc450810540)

[**1.4 Svrha i cilj Poziva na dostavu projektnih prijedloga 9**](#_Toc450810541)

[**1.5 Pokazatelji 13**](#_Toc450810542)

[**1.6 Financijska alokacija i iznos bespovratnih sredstava 17**](#_Toc450810543)

[**2. UVJETI ZA PRIJAVITELJE 20**](#_Toc450810544)

[**2.1 Prijavitelj i Partneri 20**](#_Toc450810545)

[**2.2 Uvjeti prihvatljivosti Prijavitelja/Partnera 20**](#_Toc450810546)

[**2.2.1 Prihvatljivi Prijavitelji 20**](#_Toc450810547)

[**2.2.2 Prihvatljivi Partneri 23**](#_Toc450810548)

[**2.2.3 Kriteriji za isključenje Prijavitelja i ako je primjenjivo Partnera 23**](#_Toc450810549)

[**2.3. Broj projektnih prijedloga po Prijavitelju 25**](#_Toc450810550)

[**3. UVJETI PRIJAVE PROJEKTNIH PRIJEDLOGA 26**](#_Toc450810551)

[**3.1 Lokacija 26**](#_Toc450810552)

[**3.2 Trajanje projekta 26**](#_Toc450810553)

[**3.3 Prihvatljive aktivnosti 26**](#_Toc450810554)

[**3.4 Neprihvatljive aktivnosti 27**](#_Toc450810555)

[**3.5 Informiranje i vidljivost 28**](#_Toc450810556)

[**4. FINANCIJSKI ZAHTJEVI 29**](#_Toc450810557)

[**4.1 Prihvatljivi troškovi 29**](#_Toc450810558)

[**4.1.1 Prihvatljivi izdaci 29**](#_Toc450810559)

[**4.1.2 Neprihvatljivi izdaci 32**](#_Toc450810560)

[**4.2.Prihodi od projektnih aktivnosti 33**](#_Toc450810561)

[**5. POSTUPAK PRIJAVE 34**](#_Toc450810562)

[**5.1 Način podnošenja projektnog prijedloga 34**](#_Toc450810563)

[**5.2 Rok za podnošenje projektnih prijedloga 35**](#_Toc450810564)

[**5.3 Izmjene i dopune Poziva na dostavu projektnih prijedloga 36**](#_Toc450810565)

[**5.4 Obustava, ranije zatvaranje i produženje roka za dostavu projektnih prijedloga 36**](#_Toc450810566)

[**5.5 Otkazivanje Poziva 36**](#_Toc450810567)

[**5.6 Dodatne informacije 36**](#_Toc450810568)

[**6. POSTUPAK DODJELE………………………………………………………………….…….38**](#_Toc450810569)

[**6.1 Administrativna provjera 38**](#_Toc450810570)

[**6.2 Procjena kvalitete 40**](#_Toc450810571)

[**6.3 Odluka o financiranju 45**](#_Toc450810572)

[**6.4 Odredbe vezane uz dodatna pojašnjenja tijekom postupka dodjele bespovratnih sredstava 46**](#_Toc450810573)

[**6.5 Prigovori……………………………………………………………………………………………….44**](#_Toc450810574)

**6.6. Rok mirovanja…………………..……………………………………………………………………45**

**6.7. Ugovor o dodjeli bespovratnih sredstava…………………………..………………………………45**

**6.8. Postupanje s dokumentacijom………………………………………..…………….……………….46**

**7. Prijavni obrasci i prilozi………….……………………………...………………………………47**

**1. TEMELJI I OPĆE ODREDBE**

Ove Upute za Prijavitelje (u daljnjem tekstu: Upute) uređuju način podnošenja projektnih prijedloga navodeći kriterije odabira te pravila provedbe projekata koji se financiraju u okviru predmetnog Poziva na dostavu projektnih prijedloga (u daljnjem tekstu: Poziv).

**1. 1 Uvod**

Okvir za korištenje instrumenata kohezijske politike Europske unije (EU) u Republici Hrvatskoj u razdoblju 2014.-2020. reguliran je Sporazumom o Partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o Partnerstvu). Sporazum o Partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU koja su joj dodijeljena kroz višegodišnji financijski okvir za razdoblje 2014.-2020. godine.

Operativni program Učinkoviti ljudski potencijali 2014.-2020. (OP ULJP) je plansko programski dokument u kojem se detaljno opisuju i razrađuju mjere i aktivnosti za učinkovitu provedbu i korištenje Europskog socijalnog fonda, jednog od glavnih instrumenta Europske unije usmjerenog na pružanje potpora za ulaganje u ljudski kapital i jačanje konkurentnosti europskog gospodarstva, a koji je usvojen Provedbenom odlukom Europske komisije od 17. prosinca 2014. godine.

Osnovni cilj Operativnog programa Učinkoviti ljudski potencijali je pridonijeti rastu zapošljavanja i jačanju socijalne kohezije u Hrvatskoj. Operativnim su programom razrađena ulaganja u četiri temeljna područja: zapošljavanje i tržište rada, socijalno uključivanje, obrazovanje i cjeloživotno učenje te potpora javnoj upravi.

Aktivnosti financirane iz sredstava Europskog socijalnog fonda pomažu ljudima da unaprijede svoje vještine i lakše se integriraju na tržište rada, usmjerene su na borbu protiv siromaštva i socijalne isključenosti te na poboljšanje učinkovitosti javne uprave.

Ovaj Poziv provodi se u okviru OP ULJP-a, Prioritetne osi 2. Socijalno uključivanje, Specifičnog cilja 9.v.1 Povećanje broja i održivosti društvenih poduzeća i njihovih zaposlenika.

**1.2 Pravna osnova i strateški okvir**

Dokumenti vezani za pravila provedbe Europskog socijalnog fonda (ESF) u Republici Hrvatskoj su:

1. Zakonodavstvo Europske unije
   1. **Uredba (EU) br. 1303/2013[[1]](#footnote-1)** Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 od 11. srpnja 2006. (SL L 347, 20.12.2013.) (Uredba (EU) br. 1303/2013);
   2. **Uredba (EU) br. 1304/2013[[2]](#footnote-2)** Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u);
   3. **Provedbena uredba Komisije (EU) br. 215/2014[[3]](#footnote-3)** оd 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (Provedbena uredba Komisije (EU) br. 215/2014);
   4. **Provedbena uredba Komisije (EU) br. 821/2014[[4]](#footnote-4)** оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja (Provedbena uredba Komisije (EU) br. 821/2014);
   5. **Uredba Komisije (EU) br. 1407/2013[[5]](#footnote-5)** оd 18. prosinca 2013. o primjeni članaka 107.

108. Ugovora o funkcioniranju Europske unije na *de minimis* potpore;

* 1. **Delegirana uredba Komisije (EU) br. 480/2014[[6]](#footnote-6)** оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (Delegirana uredba Komisije (EU) br. 480/2014);
  2. **Delegirana uredba Komisije (EU) br. 240/2014[[7]](#footnote-7)** оd 7. siječnja 2014. o europskom kodeksu ponašanja za Partnerstvo u okviru Europskih strukturnih i investicijskih fondova (Delegirana uredba Komisije (EU) br. 240/2014)
  3. **Strategija Europa 2020[[8]](#footnote-8) od** 3. ožujka 2010**.** jedesetogodišnja strategija usmjerena na unapređenje gospodarske situacije u zemljama Europske unije koje su bile pogođene ekonomsko-financijskom krizom te na uspostavu uvjeta za pametan, održiv i uključiv rast.

1. Nacionalno zakonodavstvo

* 1. **Ugovor o pristupanju Republike Hrvatske Europskoj uniji[[9]](#footnote-9)** (NN, Međunarodni ugovori, 2/2012) (Ugovor o pristupanju);
  2. **Zakon o uspostavi institucionalnog okvira za provedbu Europskih strukturnih i investicijskih fondova** u Republici Hrvatskoj u financijskom razdoblju 2014.-2020. (NN 92/14) (Zakon);
  3. **Uredba o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda[[10]](#footnote-10)**, u vezi s ciljem „Ulaganje u rast i radna mjesta“ (NN 107/2014, 23/2015) (Uredba);
  4. **Pravilnik o prihvatljivosti izdataka u okviru Europskog socijalnog fonda** (NN 149/14[[11]](#footnote-11) i 14/16[[12]](#footnote-12));
  5. **Zakon o javnoj nabavi[[13]](#footnote-13)** (NN 90/11, 83/13, 143/13 i 13/14);
  6. **Zakon o državnim potporama[[14]](#footnote-14)** (NN 47/14)(ZDP);
  7. **Uredba o indeksu razvijenosti** (NN 63/10, 158/13);
  8. **Odluka o razvrstavanju jedinica lokalne i područne (regionalne) samouprave prema stupnju razvijenosti** (NN 158/13);

1. **Zakon o udrugama** (NN 74/14);
2. **Zakon o financijskom poslovanju i računovodstvu neprofitnih organizacija** (NN 121/14);
3. **Uredba o računovodstvu neprofitnih organizacija (NN** **10/08, 7/09, 158/13 i 01/14)**
4. **Zakon o zadrugama** (NN 34/11, 125/13, 76/14);
5. **Zakon o ustanovama** (NN 76/93, 29/97, 47/99, 35/08);
6. **Zakon o trgovačkim društvima** (NN 111/93, 34/99, 118,03, 146/08, 137/09, 125/11, 152/11, 111/12, 68/13 i 110/15);
7. **Zakon o zakladama i fundacijama** (NN 36/95 i 64/01);
8. **Zakon o profesionalnoj rehabilitaciji i zapošljavanju osoba s invaliditetom** (NN 157/13 i 152/14);
9. **Zakon o poticanju razvoja malog gospodarstva** (NN 29/02, 63/07, 53/12 i 56/13).
10. Strateški okvir
11. **Sporazum o Partnerstvu između Republike Hrvatske i Europske komisije[[15]](#footnote-15)** za korištenje Europskih strukturnih investicijskih fondova u razdoblju 2014.-2020.;
12. **Operativni program Učinkoviti ljudski potencijali 2014.-2020**.[[16]](#footnote-16)
13. **Strategija razvoja društvenog poduzetništva u Republici Hrvatskoj za razdoblje od 2015. do 2020. godine**[[17]](#footnote-17)

**1.3 Pojmovi i kratice**

|  |  |
| --- | --- |
| Izdatak | Onaj trošak koji je nastao na teret Korisnika i koji je plaćen ili za koji je Korisniku priznata odgovarajuća vrijednost. |
| Korisnik | Prijavitelj projektnog prijedloga koji je odabran za financiranje; korisnik potpisuje Ugovor o dodjeli bespovratnih sredstava i izravno je odgovoran za pokretanje, provedbu i rezultate projekta; u slučaju projektnog Partnerstva korisnik ima ulogu vodećeg Partnera. |
| Mikro, mala i srednja poduzeća | Poduzeća koja ispunjavaju uvjete utvrđene u Prilogu I. Uredbe Komisije EU 651/2014.  Kategorija mikro, malih i srednjih poduzeća („MSP”) sastoji se od poduzeća koja imaju manje od 250 zaposlenih i godišnji promet koji ne premašuje 50 milijuna EUR i/ili godišnju bilancu koja ne premašuje 43 milijuna EUR.  Unutar kategorije MSP-ova, malo poduzeće definira se kao poduzeće koje ima manje od 50 zaposlenih, a čiji godišnji promet i/ili godišnja bilanca ne premašuje 10 milijuna EUR.  Unutar kategorije MSP-ova, mikro-poduzeće definira se kao poduzeće koje ima manje od 10 zaposlenih, a čiji godišnji promet i/ili godišnja bilanca ne premašuje 2 milijuna EUR. |
| Odluka o financiranju | Odluka Upravljačkog tijela/Posredničkog tijela razine 1 kojom se definira obveza nadoknade prihvatljivih troškova odobrenog projekta iz državnog proračuna i koja je temelj za potpisivanje Ugovora o dodjeli bespovratnih sredstava. |
| Operativni program „Učinkoviti ljudski potencijali“ 2014.-2020. (OP ULJP 2014.-2020.) | Operativni program za financijsko razdoblje 2014.-2020., odobren Odlukom Europske komisije od 17. prosinca 2014. godine. |
| Partner | Svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva (kako su utvrđeni u Prilogu I. Uredbe 651/2014) koja koristi dio projektnih sredstava i sudjeluje u provedbi projekta provodeći povjerene mu projektne aktivnosti u skladu sa Sporazumom o Partnerstvu između korisnika i Partnera. |
| Posredničko tijelo (PT) | Nacionalno ili javno tijelo kojemu je Upravljačko tijelo delegiralo određene funkcije u provedbi Operativnog programa. U kontekstu ovog Poziva funkcije Posredničkog tijela razine 1 obavlja Ministarstvo rada i mirovinskog sustava, a Posredničko tijelo razine 2 je Nacionalna zaklada za razvoj civilnoga društva. |
| Poziv na dostavu projektnih prijedloga | Natječajni postupak kojom se potencijalne Prijavitelje Poziva na pripremu i prijavu prijedloga projekata za financiranje sukladno unaprijed utvrđenim kriterijima. |
| Prijavitelj | Privatno tijelo/institucija/organizacija koja je odgovorna za pripremu i prijavu projektnog prijedloga na temelju Poziva na dostavu projektnog prijedloga. |
| Projekt/Operacija | Projekt odabran za financiranje prema kriterijima definiranima Pozivom na dostavu projektnog/ih prijedloga, a kojega provodi jedan ili više korisnika radi postizanja ciljeva odgovarajuće prioritetne osi Operativnog programa. |
| Upravljačko tijelo (UT) | Nacionalno tijelo koje upravlja Operativnim programom. |
| Sporazum o Partnerstvu između Korisnika i Partnera | Sporazum kojim Korisnik i Partneri na projektu uređuju svoje odnose, prava i obveze u pripremi i provedbi projekata. |
| Troškovi | U novcu izražene količine resursa, iskorištene u svrhu ostvarenja jednog ili više ciljeva projekta. |
| Upravljačko tijelo (UT) | Nacionalno tijelo koje upravlja Operativnim programom. |
| Ugovor o dodjeli bespovratnih sredstava | Ugovor sklopljen između Korisnika, Upravljačkog tijela/Posredničkog tijela razine 1 i Posredničkog tijela razine 2 kojim se utvrđuje najviši iznos sredstava koji je dodijeljen projektu iz EU izvora i nacionalnog proračuna te druge financijske i provedbene uvjete. |

**1.4 Svrha i cilj Poziva na dostavu projektnih prijedloga**

**Svrha Poziva:**

Društveno poduzetništvo prema Strategiji razvoja društvenog poduzetništva u Republici Hrvatskoj (SRDP) za razdoblje od 2015.-2020.[[18]](#footnote-18). predstavlja poslovanje temeljeno na načelima društvene, okolišne i ekonomske održivosti, kod kojeg se stvorena dobit/višak prihoda u cijelosti ili većim dijelom ulaže za dobrobit zajednice. Društveno poduzetništvo je inovativan i kreativan poduzetnički model rješavanja ekonomskih, društvenih i ekoloških pitanja koji potiče zapošljavanje, socijalno uključivanje i održivi razvoj.

Iako postoji duga tradicija zadrugarstva (kao najčešćeg modela društvenih poduzeća), veliki broj udruga i inicijativa za društveno poduzetništvo te nekoliko desetaka uspješnih primjera društvenih poduzeća, društveno poduzetništvo još je uvijek nedovoljno razvijen sektor u Hrvatskoj. Također važno je naglasiti kako društveni poduzetnik kao pravno-ekonomski pojam nije definiran u hrvatskom zakonodavstvu stoga se za potrebe ovog Poziva, koristi navedeni pojam a kojeg definiraju načelni kriteriji navedeni u Strategiji razvoja društvenog poduzetništva, preciznije nužno zadovoljavanje izdvojenog kriterija kao obveznog kako je i propisano u točki Poziva 2.2.1. Prihvatljivost Prijavitelja. U 2014. godini u Hrvatskoj je djelovalo 90 društvenih poduzetnika u različitim pravnim oblicima, a ukupno su zapošljavali 795 osoba.[[19]](#footnote-19)

Većinu onoga što u Republici Hrvatskoj smatramo dobrim primjerima društvenog poduzetništva pokrenule su organizacije civilnoga društva (OCD) osnivanjem izdvojene pravne osobe, najčešće zadruge ili trgovačkog društva, koja svoju dobit vraća OCD-u koji ju je osnovao; ili društveno-poduzetničkim poslovanjem unutar same organizacije kao jedne od aktivnosti koju organizacija provodi kako bi osigurala samoodrživost, ali i organiziranjem izobrazbe za pojedince i organizacije koje su zainteresirane za razvoj društvenog poduzetništva.

Provedbom projekata u okviru Instrumenta pretpristupne pomoći IPA, uočen je značajan interes OCD-ova za pokretanje društvenih poduzeća. Pregledom financijskih izvješća iz prošlog programskog razdoblja od 2007. do 2013. godine, utvrđeno je da je preko 30 financiranih projekata moguće povezati s društvenim poduzetništvom.

Kroz brojne javne događaje, konferencije i okrugle stolove, kao jedna od najvećih zapreka poslovanju društvenih poduzetnika se navodi nedostatak financijskog kapitala. Osim toga, prepoznate su sljedeće zapreke: manjak poslovnih vještina društvenih poduzetnika, slaba javna vidljivost društvenog poduzetništva te nedostatak svijesti o društvenom poduzetništvu kao poslovanju koje uz ekonomsku stvara i dodatnu društvenu vrijednost (približavanje tržištu rada i zapošljavanje ranjivih skupina, pružanje socijalnih usluga, ekološka održivost).

Zbog toga postoji potreba da se podrže postojeća društvena poduzeća u jačanju njihovih kapaciteta, održivosti, konkurentnosti i poticanja zapošljavanja. Posebno se treba potaknuti razvoj novih društvenih poduzeća kojima se želi omogućiti priprema i osposobljavanje za tržište, razvoj poslovnih planova, upravljanje poslovanjem i rizicima te stjecanje prodajnih, komunikacijskih i ostalih vještina.

Ova operacija predstavlja prvi korak u stvaranju sustavne podrške razvoju društvenog poduzetništva. Uključivat će financiranje niza informativnih, promotivnih i edukacijskih aktivnosti kojima će se unaprijediti status društvenog poduzetništva u području vidljivosti i prepoznatljivosti te međusobnog povezivanja. Također, uključuje i financijsku podršku poslovanju postojećim društvenim poduzećima, kao i podupiranje različitih oblika poslovnih aktivnosti organizacija zainteresiranih za otvaranje društvenog poduzeća ili pokretanje društveno-poduzetničke djelatnosti. Zaključno, ideja ovog Poziva je i ispitati potencijale za snažnije poticanje društvenog poduzetništva u Republici Hrvatskoj, utvrditi njihove potrebe što će poslužiti kao podloga za kreiranje budućih Poziva usmjerenih na razvoj društvenog poduzetništva, kao i na visinu sredstava koja će se u sklopu istih dodjeljivati.

**Opći cilj Poziva:**

Promicanje društvenog poduzetništva u cilju poticanja i osiguranja kapaciteta postojećih i budućih društvenih poduzetnika.

**Specifični ciljevi Poziva:**

1. Podupirati poslovanje te unaprijediti znanja i vještine zaposlenika i članova postojećih društvenih poduzeća putem specijaliziranih oblika osposobljavanja i obrazovanja;

2. Poticati razvoj i poslovanje pravnih osobnosti koje se žele baviti društvenim poduzetništvom;

3. Povećati vidljivost društvenog poduzetništva putem aktivnosti informiranja javnosti, promocije i umrežavanja dionika.

**Ciljane skupine Poziva:**

Nezaposleni, ranjive skupine u nepovoljnom položaju na tržištu rada - osobe s invaliditetom koje nisu na tržištu rada, hrvatski branitelji iz Domovinskog rata, članovi obitelji smrtno stradalih, zatočenih i nestalih branitelja iz Domovinskog rata, mladi, žene, pripadnici romske nacionalne manjine, zaposlenici u društvenim poduzećima, njihovi članovi te članovi pravnih osobnosti koji žele pokrenuti društveno poduzeće u okviru projekta.

Prijavitelj mora osigurati da su sudionici u projektnim aktivnostima pripadnici ciljane skupine, a za koje će ukoliko bude izabran, u ulozi Korisnika, **biti obvezan osigurati dokaze o njihovoj pripadnosti ciljnim skupinama**, prilaganjem sljedećih dokumenata:

|  |  |
| --- | --- |
| CILJANE SKUPINE | **DOKAZI (DOKUMENTI)** |
| 1. Nezaposleni | a) Ako su u evidenciji nezaposlenih osoba HZZ-a – potvrda o vođenju u evidenciji HZZ-a  b) Ako nisu u evidenciji nezaposlenih osoba HZZ-a – izjava osobe da nema posao, raspoloživa je za posao i aktivno traži posao  c) Nezaposleni, članovi organizacije (osim prema potrebi dostavljanja dokaza/ dokumenata u slučaju a) ili b) točke 1. (nezaposleni), potrebna je i potvrda organizacije iz upisa u imenik članova organizacije; udruge, zadruge.  d) nezaposleni - volonteri[[20]](#footnote-20), organizacije (osim prema potrebi dostavljanja dokaza/dokumenata u slučaju a) ili b) točke 1. (nezaposleni), potrebna je i preslika ugovora o volontiranju |
| Hrvatski branitelji i stradalnici iz Domovinskog rata | a) Potvrda o statusu hrvatskog branitelja iz Domovinskog rata nadležnog područnog odjela/odsjeka za poslove obrane ili provjera u registru koje vodi Ministarstvo branitelja (po službenoj dužnosti)  b) Potvrda o statusu člana obitelji smrtno stradalog, zatočenog ili nestalog hrvatskog branitelja iz Domovinskog rata koju izdaje nadležni Ured državne uprave ili/i Podaci iz interne evidencije o stradalnicima iz Domovinskog rata koje vodi Ministarstvo branitelja |
| Mladi | Osobna iskaznica |
| Osobe s invaliditetom | Izjava pravne osobe da vodi registar korisnika pojedine usluge i da ima izrađene individualne planove za korisnike ili  Izjava ustanove da je korisnik upisan u matičnu knjigu i da ima izrađene individualne planove za korisnike ili  Dokaz o utvrđenom invaliditetu ili smanjenoj radnoj sposobnosti sukladno *Zakonu o profesionalnoj rehabilitaciji i zapošljavanju osoba s invaliditetom (NN 152/14), Pravilniku o sadržaju i načinu vođenja zaposlenih OSI (NN 44/14, 97/14, 2/15)) i Pravilnik o izmjenama i dopunama Pravilnika o profesionalnoj rehabilitaciji i centrima za profesionalnu rehabilitaciju osoba s invaliditetom (NN 2/15)* |
| Zaposlenici u društvenim poduzećima | Dokument/Izjava organizacije o ciljnoj skupini (potvrda o zaposlenju kod društvenog poduzetnika) |
| Pripadnici romske nacionalne manjine (posebno ranjive skupine) | Izjava institucije o ciljanoj skupini (temeljem evidencije o polaznicima programa koju vodi nadležna ustanova) ili  Dokument o pripadnosti romskoj nacionalnoj manjini (rodni list, izvadak iz popisa birača ili potvrda udruge Roma na lokalnoj/županijskoj razini ili vjenčani list roditelja). |

**1.5 Pokazatelji**

Praćenjem i izvještavanjem o pokazateljima utvrđenim Operativnim programom na razini pojedinog investicijskog prioriteta/specifičnog cilja prati se uspješnost njegove provedbe u odnosu na unaprijed zadane ciljne vrijednosti.

Tijekom provedbe projekta Korisnik je dužan prikupljati podatke i izvještavati o sljedećim pokazateljima:

* **Pokazateljima provedbe** koji su navedeni u ovom Pozivu, te će biti utvrđeni Ugovorom i **za koje postoje ciljne vrijednosti**:
* *zajednički pokazatelji* ostvarenja i rezultata Operativnog programa
* *specifični pokazatelji* ostvarenja i rezultata Operativnog programa

**Projektni prijedlog mora doprinositi najmanje jednom pokazatelju ostvarenja OP-a (u slučaju predmetnog Poziva samo u okviru niže navedenog/ih zajedničkog/ih pokazatelja ostvarenja**) te gdje je primjenjivo, pripadajućem pokazatelju rezultata; odnosno zajednički pokazatelj ostvarenja "zaposleni, uključujući samozaposlene" doprinijet će specifičnom (trenutačnom) pokazatelju rezultata ''društveni poduzetnici i zaposlenici društvenih poduzeća s unaprijeđenim vještinama u području obavljanja poslovne djelatnosti''.

Sukladno svemu navedenom, Projekti koji izravno ne doprinose unaprijed niže utvrđenom/im pokazatelju/ima OPULJP-a neće se smatrati prihvatljivima za financiranje.

|  |  |  |
| --- | --- | --- |
| Šifra zajedničkih pokazatelja ostvarenja i pokazatelji rezultata (ako je primjenjivo) OP ULJP-a | **Naziv pokazatelja** | **Opis pokazatelja** |
| CO01 (zajednički pokazatelj ostvarenja za sudionike) | nezaposleni, uključujući dugotrajno nezaposlene | Osobe bez posla, raspoložive za rad i aktivno traže posao. |
| CO05 (zajednički pokazatelj ostvarenja za sudionike) | zaposleni, uključujući samozaposlene (zaposlenici DP-a) | Zaposlene osobe starije od 15 godina koje rade za plaću, dobit ili obiteljski dobitak ili koje trenutno ne rade, ali imaju posao s kojeg su privremeno odsutne zbog primjerice bolesti, praznika, sudskog sporenja ili obrazovanja/osposobljavanja. |
| SR207 (specifični pokazatelj (trenutačnih) rezultata za sudionike) | društveni poduzetnici i zaposlenici društvenih poduzeća s unaprijeđenim vještinama u području obavljanja poslovne djelatnosti | Sudionici operacije koji su nadogradili ili stekli nove formalne/neformalne kvalifikacije i/ili vještine izravno povezane s poslovanjem društvenih poduzeća |
| CO23 (zajednički pokazatelj ostvarenja za subjekte) | broj mikropoduzeća te malih i srednjih poduzeća kojima je dana potpora (uključujući i zadružna poduzeća, poduzeća socijalne ekonomije) | Mikro, mala ili srednja poduzeća i zadruge identificirane kao društveni poduzetnici koji primaju potporu ESF-a. |

Prijavitelj može utvrditi i dodatne pokazatelje relevantne za njegov projekt (ponuđeno u Prijavnom Obrascu A) a koji će isključivo služiti samo za korisnika kao provjerljivi pokazatelji uspješnosti provedbe projektnih aktivnosti, **stoga ne podliježu uvjetima prihvatljivosti, nisu dio ugovornih obveza niti obvezuju praćenje i izvještavanja od strane korisnika** (npr. za prihvatljive Prijavitelje na Skupinu 2 - osnovano poduzeće u okviru projekta).

Pokazatelje koji su navedeni u ovom Pozivu, te će biti utvrđeni Ugovorom i za koje postoje ciljne vrijednosti potrebno je **realno kvantificirati**, odnosno potrebno je **utvrditi polazišnu i ciljnu vrijednost koja će se postići projektom**. Iznimno je važno realno planirati ciljne vrijednosti obzirom da neostvarivanje istih može imati za posljedicu financijske korekcije (sukladno članku 19. točki 8. te članku 21. točki 2. Općih uvjeta ugovora o dodjeli bespovratnih sredstava).

**1.5.1. Zajednički pokazatelji za operacije koje će se sufinancirati iz Europskog socijalnog fonda (definirani Prilogom I. Uredbe Europskog parlamenta i Vijeća 1304/2013)**

Zajednički pokazatelji ostvarenja i rezultata za koje ne postoje ciljne vrijednosti, **ali za njihovo prikupljanje i izvještavanje postoji obveza za sve projekte Europskog socijalnog fonda, kako je utvrđeno Prilogom I Uredbe Europskog parlamenata i Vijeća (EU) br. 1304/2013.**

Budući da su prihvatljive ciljne skupine unutar ovog Poziva za dostavu projektnih prijedloga definirane pod gore navedenom točkom 1.5. Pokazatelji, svrha ovog podnaslova je informiranje Prijavitelja o obvezi prikupljanja podataka i izvješćivanja o definiranim kategorijama iz Priloga I. tijekom provedbe samog projekta, te iste ni na koji način ne utječu na odabir ciljne skupine.

Prilog I. Uredbe Europskog parlamenta i Vijeća 1304/2013 definira zajedničke pokazatelje ostvarenja i rezultata za ulaganja ESF-a, u okviru kojih je potrebno prikupljati podatke o pojedinim **kategorijama i osobinama svih sudionika odnosno osoba koje imaju izravne koristi od intervencije ESF-a.** Način obrade podataka u skladu je s odredbama Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995.) kao i s odredbama Zakona o zaštiti osobnih podataka RH (Narodne novine, broj 106/12).

Zajednički pokazatelji ostvarenja za sudionike definirani Prilogom I. prikupljaju se korištenjem Obrasca 1. ''Opći podaci" (tiskana ili on-line verzija) u trenutku ulaska sudionika u projekt i uključuju sljedeće kategorije:

* nezaposleni, uključujući dugotrajno nezaposlene,
* dugotrajno nezaposleni,
* neaktivni,
* neaktivni koji se niti obrazuju niti osposobljavaju,
* zaposleni, uključujući samozaposlene,
* mlađi od 25 godina,
* stariji od 54 godine,
* stariji od 54 godine koji su nezaposleni, uključujući dugotrajno nezaposlene, ili koji su neaktivni te se ne obrazuju niti osposobljavaju,
* s primarnim (ISCED 1) ili nižim sekundarnim obrazovanjem (ISCED 2),
* s višim sekundarnim (ISCED 3) ili postsekundarnim obrazovanjem (ISCED 4),
* s tercijarnim obrazovanjem (ISCED od 5 do 8),
* sudionici koji žive u kućanstvima u kojima nema zaposlenih,
* sudionici koji žive u kućanstvima u kojima nema zaposlenih, s uzdržavanom djecom,
* sudionici koji žive u kućanstvu sa samo jednom odraslom osobom, s uzdržavanom djecom,
* migranti, sudionici stranog podrijetla, manjine (uključujući marginalizirane zajednice poput romske zajednice),
* sudionici s invaliditetom,
* druge osobe u nepovoljnom položaju,
* beskućnici ili osobe pogođene socijalnom isključenošću u pogledu stanovanja,
* sudionici iz ruralnih područja.

Zajednički pokazatelji trenutačnih rezultata za sudionike prikupljaju se korištenjem „Obrasca 2. Podaci nakon završetka aktivnosti“ u razdoblju od dana prestanka sudjelovanja pojedinog sudionika u aktivnosti projekta, a najkasnije 4 tjedna od njegovog izlaska i uključuju sljedeće:

* neaktivni sudionici koji traže posao po prestanku sudjelovanja,
* sudionici koji se obrazuju/osposobljavaju po prestanku sudjelovanja,
* sudionici koji stječu kvalifikaciju po prestanku sudjelovanja,
* sudionici koji imaju posao, uključujući samozaposlene, po prestanku sudjelovanja,
* sudionici u nepovoljnom položaju koji traže posao, koji se obrazuju/osposobljavaju, koji stječu kvalifikaciju, koji imaju posao, uključujući samozaposlene, po prestanku sudjelovanja.

Svi pokazatelji ostvarenja i trenutačnih rezultata koji se odnose na sudionike razvrstavaju se prema spolu.

Obrasci temeljem kojih se podaci prikupljaju (obrazac 1 i 2.) razvijeni su u skladu sa zakonodavnim okvirom prikupljanja osobnih i osjetljivih podataka te Smjernicama Europske komisije za praćenje i vrednovanje. **Ovi podaci prikupljaju se temeljem metodologije razvijene od strane Upravljačkog tijela u skladu sa zakonodavnim okvirom prikupljanja osobnih i osjetljivih podataka te su dio dokumentacije koju uspješnom Prijavitelju dostavlja Posredničko tijelo razine 2. (Nacionalna zaklada za razvoj civilnog društva), zajedno s detaljnom Uputom o prikupljanju i obradi svih podataka u vezi pokazatelja te o postupku izvješćivanja nadležnih tijela.**

Obaveza praćenja članka 9. Konvencije Ujedinjenih naroda o pravima osoba s invaliditetom

Ukoliko je primjenjivo, tijekom provedbe projekta Korisnik je dužan prikupljati i izvještavati o provedbi mjera kako slijedi:

1. razvijanja, poticanja i praćenja provedbe minimalnih standarda i smjernica za pristupačnost prostora i usluga otvorenih ili namijenjenih javnosti;
2. osiguravanja da privatne pravne osobe koje nude prostore i usluge namijenjene javnosti vode računa o svim aspektima pristupačnosti za osobe s invaliditetom;
3. promicanja drugih odgovarajućih oblika pomoći i potpore osobama s invaliditetom kako bi im se osigurao pristup informacijama;
4. pružanja obuke interesnim skupinama o pitanjima pristupačnosti s kojima se suočavaju osobe s invaliditetom;
5. osiguranja natpisa na Brailleovom pismu i u lako čitljivom i razumljivom obliku u zgradama i drugim prostorima otvorenim za javnost;
6. osiguranja drugih oblika pomoći u vidu osobnih asistenata i posrednika, uključujući vodiče, čitače i stručne tumače za znakovni jezik, kako bi se olakšao pristup javnim objektima i prostorima otvorenim za javnost;
7. promicanja drugih odgovarajućih oblika pomoći i potpore osobama s invaliditetom kako bi im se osigurao pristup informacijama;
8. promicanja pristupačnosti novih informacijskih i komunikacijskih tehnologija i sustava, uključujući pristup Internetu;
9. promicanja oblikovanja, razvoja, proizvodnje i distribucije dostupnih informacijskih i komunikacijskih tehnologija i sustava u ranoj fazi, tako da te tehnologije i sustavi postanu pristupačni uz minimalne troškove;

**1.6 Financijska alokacija i iznos bespovratnih sredstava**

Ukupna financijska alokacija u okviru ovog Poziva na dostavu projektnih prijedloga iznosi 8.000.000,00 kn. Najviša stopa sufinanciranja iznosi 85% ukupnih prihvatljivih troškova i osigurana je temeljem OP ULJP iz sredstava Europskog socijalnog fonda (ESF-a), dok će se obvezni udio nacionalnog sufinanciranja od 15% osigurati iz Državnog proračuna Republike Hrvatske.

|  |  |
| --- | --- |
| 1. **Ukupna / Bespovratna sredstva 100%** | **8.000,000,00 kn** |
| * 1. Sredstva Europske unije (85%) | 6.800.000,00 kn |
| * 1. Sredstva Državnog proračuna (15%) | 1.200.000,00 kn |

**Najniža vrijednost potpore,** odnosno najniži iznos bespovratnih sredstava koji se može dodijeliti pojedinom Projektu iznosi **400.000,00 kn.**

**Najviša vrijednost potpore,** odnosno najviši iznos sredstava koji se može dodijeliti pojedinom Projektu iznosi **800.000,00 kn.**

**Intenzitet potpore po pojedinom Projektu može iznositi do 100% prihvatljivih troškova, odnosno Projekti se mogu financirati bespovratnim sredstvima u najvišem iznosu od 800.000,00 kn.**

Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih javnih izvora.

**Ovim Pozivom dodjeljuju se *de minimis* potpore (potpore male vrijednosti).**

Potpora male vrijednosti (tzv. *de minimis* potpora) je potpora koja zbog svog iznosa ne narušava ili ne prijeti narušavanjem tržišnog natjecanja i ne utječe na trgovinu između država članica EU te ne predstavlja državnu potporu iz članka 107. stavka 1. UFEU-a.

**S obzirom na visinu traženih sredstava Prijavitelji i projektni Partneri moraju poštovati ograničenja vezana uz potpore dodijeljene prema *de minimis* pravilu – potpore male vrijednosti.**

Sredstva dodijeljena u okviru ovog Poziva predstavljaju, kako za Prijavitelja, tako i za svakog projektnog Partnera potporu po pravilu *de minimis*. Pravilo potpore *de minimis* utvrđuje da pojedinačni primatelj (Prijavitelj odnosno svaki od projektnih Partnera) **u razdoblju od tri uzastopne kalendarske godine može primiti najviše 200.000,00 EUR, u kunskoj protuvrijednosti prema srednjem tečaju Hrvatske narodne banke na dan isplate, po Korisniku.**

Ministarstvo rada i mirovinskoga sustava usvojilo je Program dodjele državnih potpora male vrijednosti za poticanje društvenog poduzetništva, na temelju kojeg će se dodjeljivati *de minimis* potpore za ovaj Poziv:

<http://www.esf.hr/wordpress/wp-content/uploads/2015/02/Program-dodjele-potpora-male-vrijednosti-za-poticanje-dru%C5%A1tvenog-poduzetni%C5%A1tva-nova-verzija.pdf>

Pri prijavi na Poziv, Prijavitelji i u slučaju projektnog Partnerstva projektni Partneri moraju ispuniti **Izjavu o dodijeljenim državnim potporama i potporama male vrijednosti** **(O*brazac 3)*.**

Ako zbroj sredstava zatraženih prijavom na ovaj Poziv i prethodno dobivenih *de minimis* potpora premašuje ograničenje prema *de minimis* pravilu, prijava će se u postupku procjene odbaciti.

1. **UVJETI ZA PRIJAVITELJE**

**2.1 Prijavitelj i Partneri**

Na Poziv na dostavu projektnih prijedloga Prijavitelj se može prijaviti sam ili u projektnom Partnerstvu, pri čemu projektno Partnerstvo čine najviše četiri pravne osobe (Prijavitelj i tri projektna Partnera).

U slučaju prijave projekta u Partnerstvu Prijavitelj s projektnim Partnerima potpisuje Sporazum o Partnerstvu između Korisnika i Partnera (Prilog 3) kojim se podrobno definiraju prava, obveze i odgovornosti projektnog Partnerstva pri provedbi projekta. Sporazum se mora sklopiti prije potpisivanja Ugovora o dodjeli bespovratnih sredstava koji se sklapa s Prijaviteljem projektnog prijedloga nakon provedenog postupka evaluacije i donošenja Odluke o financiranju. Sporazum o Partnerstvu dostavlja se Posredničkom tijelu razine 2 (Nacionalnoj Zakladi za razvoj civilnog društva) do datuma potpisivanja Ugovora.

**2.2 Uvjeti prihvatljivosti Prijavitelja/Partnera**

**2.2.1 Prihvatljivi Prijavitelji**

Skupina 1.

1. Prijavitelj mora djelovati kao društveni poduzetnik, odnosno minimalno ispunjavati kriterij br. 2. propisanih kriterija za društvene poduzetnike definiran *Strategijom razvoja društvenog poduzetništva u Republici Hrvatskoj za razdoblje od 2015.-2020.,* (SRDP) koji glasi:

*Društveni poduzetnik obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan* ***utjecaj na okoliš, doprinosi unapređenju razvoja lokalne zajednice i društva u cjelini*.**

1. te mora ispunjavati sljedeće uvjete:

a) biti pravna osoba privatnog prava – trgovačko društvo, zadruga (neprofitnog karaktera), udruga, zaklada, koja obavlja gospodarsku djelatnost u Republici Hrvatskoj te isto ima utvrđeno u svojem temeljnom aktu iz kojeg je razvidno poslovanje prema načelima društvenog poduzetništva navedenog u kriteriju br. 2. SRDP-a;

b) Prijavitelj treba biti upisan u odgovarajući registar najmanje mjesec dana prije roka za podnošenje prijave te u Republici Hrvatskoj obavljati registriranu djelatnost odnosno imati sjedište u Republici Hrvatskoj; (*Prijavitelj i ako je primjenjivo, svaki projektni Partner mora u prijavi priložiti* ***presliku dokaza o registraciji te presliku******akta o osnivanju ili drugog odgovarajućeg temeljnog akta*** *iz kojega je razvidno djelovanje pravne osobe*);

c) imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje (Prijavitelj i ako je primjenjivo svaki projektni Partner, mora u prijavi priložiti Potvrdu Ministarstva financija/Porezne uprave o nepostojanju javnog duga po osnovi javnih davanja koja mora biti izdana u razdoblju od dana raspisivanja Poziva do dana prijave na Poziv);

d) nije u postupku predstečajne nagodbe, stečajnom postupku, postupku zatvaranja, postupku prisilne naplate ili u postupku likvidacije;

e) nije prekršio odredbe o namjenskom korištenju sredstava iz Europskog socijalnog fonda i drugih javnih izvora.

3. Za potrebe prijave sukladno uvjetu a) odnosno b) točke 2. dokaz djelovanja pravne osobe podrazumijeva dostavu dokumenata za organizaciju osnivača i za izdvojenu pravnu osobnost a čiji akti skupno dokazuju djelovanje sukladno navedenom kriteriju br. 2. SRDP-a.

Skupina 2.

1. Prijavitelj koji u trenutku prijave ne djeluje kao društveni poduzetnik, ali provedbom projekta planira postati društveni poduzetnik ili obavljati gospodarsku djelatnost prema gore navedenom kriteriju br. 2. definiranom SRDP-om, za društvenog poduzetnika,

2. te mora ispunjavati sljedeće uvjete:

a) biti pravna osoba privatnog prava – zadruga (neprofitnog karaktera), udruga, koja obavlja djelatnost u Republici Hrvatskoj te isto ima utvrđeno u svojem temeljnom aktu;

b) Prijavitelj treba biti upisan u odgovarajući registar najmanje mjesec dana prije roka za podnošenje prijave te u Republici Hrvatskoj obavljati registriranu djelatnost odnosno imati sjedište u Republici Hrvatskoj (*Prijavitelj i ako je primjenjivo svaki projektni Partner mora u prijavi priložiti* ***presliku dokaza o registraciji te presliku******akta o osnivanju ili drugog odgovarajućeg temeljnog akta*** *iz kojega je razvidno djelovanje pravne osobe*);

c) imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje (Prijavitelj i ako je primjenjivo svaki projektni Partner, mora u prijaviti priložiti Potvrdu Ministarstva financija/Porezne uprave o nepostojanju javnog duga po osnovi javnih davanja koja mora biti izdana u razdoblju od dana raspisivanja Poziva do dana prijave na Poziv;

d) nije u postupku predstečajne nagodbe, stečajnom postupku, postupku zatvaranja, postupku prisilne naplate ili u postupku likvidacije;

e) nije prekršio odredbe o namjenskom korištenju sredstava iz Europskog socijalnog fonda i drugih javnih izvora.

Ukoliko Prijavitelj nema prijavljenu gospodarsku djelatnost, uvjet je da osnuje trgovačko društvo, zadruga ili da se gospodarska djelatnost prijavi u tijeku provedbe projekta, što će trebati dokazati dostavom rješenja o upisu trgovačkog društva, zadruge, u sudski registar, ili dostavom rješenja o upisu gospodarske djelatnosti u odgovarajući registar, odnosno prijavi iste u Poreznu upravu.

U slučaju kada Prijavitelj već ima registriranu gospodarsku djelatnost (predviđenu Statutom/temeljnim aktom i/ili temeljem Rješenja Porezne uprave), no nije započeo s provođenjem aktivnosti niti je ostvario prihod/dobit po toj osnovi, uvjet je da do kraja provedbe projekta pokrene tu aktivnost.

Ukoliko je Prijavitelj zadruga, koji do prijave na ovaj Poziv nije poslovala kao društveni poduzetnik, uvjet je da se poslovna politika i praksa zadruge temelji na načelima kriterija br. 2. propisanog u SRDP-u, uvrsti i usvoji u okviru vlastitih akata/statuta do kraja provedbe projekta.

**Za obje skupine Prijavitelja:**

**Ukoliko je Prijavitelj udruga, ista mora biti ažurna i djelotvorna u odnosu na odgovarajuće zakonske obveze (npr. važeći mandat osobe ovlaštene za zastupanje, usklađenost Statuta sa Zakonom o udrugama), što će Nacionalna zaklada za razvoj civilnoga društva provjeriti uvidom u Registar udruga RH. Ukoliko se utvrdi da udruga nije ažurna u ispunjavanju zakonskih obveza, smatrat će se da nije zadovoljila osnovne uvjete Poziva.**

(u iznimnim slučajevima, kada usklađivanje sa zakonskim propisima nije izvršeno zbog sporosti administracije, a u Registru je vidljiva predaja zahtjeva za usklađivanje/upis promjena, Nacionalna zaklada za razvoj civilnoga društva će to uvažiti).

**Za obje skupine Prijavitelja i ako je primjenjivo, partnera**:

**Kriterij br. 6. SRDP-a: ''*Republika Hrvatska, jedinica lokalne i područne (regionalne) samouprave ili tijelo javne vlasti ne može biti isključivi osnivač društvenog poduzetnika“.***

Iako nije naveden kao uvjet prihvatljivosti Prijavitelja za Prijavu na predmetni Poziv, kriterij br. 6. SRDP-a, relevantan je kao smjernica za predmetni Poziv te će ga se uzeti u obzir prilikom postupka procjene (sukladno kriteriju odabira 2.2. tablice *Kriterij odabira i pitanja za kvalitativnu procjenu.* Točke 6.2. ovih uputa) i bit će dio uvjeta za buduće Pozive u okviru Specifičnog cilja *9.v.1 Povećanje broja i održivosti društvenih poduzeća i njihovih zaposlenika,* OPULJP-a 2014.-2020.

**2.2.2 Prihvatljivi Partneri**

Partneri na projektu mogu biti:

* pravne osobe privatnog prava – trgovačko društvo, udruga, zadruga (neprofitnog karaktera), zaklada, ustanova;
* pravna osoba javnog prava – ustanova, tijela javne vlasti odgovorna za društveno poduzetništvo; (komora, poduzetnička potporna institucija evidentirana u jedinstvenom registru poduzetničke infrastrukture[[21]](#footnote-21)), lokalna i regionalna tijela vlasti**.**

Navedene pravne osobe javnog prava prihvatljivi su Partneri u sklopu ovog Poziva ali **mogu sudjelovati isključivo kao Partnerska organizacija na projektu;**

* Partner/i (izuzev lokalnih i regionalnih tijela vlasti) treba/ju priložiti presliku dokaza o registraciji i temeljnog akta o osnivanju ili drugog odgovarajućeg temeljnog akta iz kojeg je razvidno djelovanje pravne osobe, a tijela vlasti odgovorna za društveno poduzetništvo dokument iz kojeg je vidljivo da su im dodijeljene javne ovlasti u području društvenog poduzetništva. Partner treba biti upisan u odgovarajući registar najmanje mjesec dana prije roka za podnošenje prijave te u Republici Hrvatskoj obavljati registriranu djelatnost odnosno imati sjedište u Republici Hrvatskoj.
* Partner(i) mora(ju) ispunjavati sve uvjete prihvatljivosti kao i Prijavitelj iz poglavlja 2.2.1. izuzev ako je primjenjivo, točke 1. i točke 2. vrsta pravne osobnosti, ne smiju postojati zapreke navedene u poglavlju 2.2.3. te su pojedinačno obvezni dokazati da ne postoji razlog za isključenje. Prijavitelj i Partner(i) za svoje sudjelovanje u projektu potpisuju:
  + ***Izjavu Prijavitelja/Partnera o istinitosti podataka, izbjegavanju dvostrukog financiranja*** ***i ispunjavanju preduvjeta za sudjelovanje u postupku dodjele bespovratnih sredstava*  i *Izjavu o Partnerstvu*** (Obrazac 3),
  + ***Izjavu o primljenim sredstvima prema „de minimis“ pravilu*** (Obrazac br. 5) koja je sastavni dio projektnog prijedloga.

**2.2.3 Kriteriji za isključenje Prijavitelja i ako je primjenjivo Partnera**

Prijavitelj i Partner **neće biti prihvatljivi** za sudjelovanje u Pozivu na dostavu projektnih prijedloga te s njima neće biti sklopljen Ugovor o dodjeli bespovratnih sredstava u sljedećim slučajevima:

1. ako je Prijavitelj/Partner ili osoba ovlaštena po zakonu za zastupanje Prijavitelja/Partnera pravomoćno osuđena za bilo koje od sljedećih kaznenih djela:
   * prijevara, davanje i primanje mita, zloporaba u postupku javne nabave, utaja poreza ili carine, subvencijska prijevara, pranje novca, zloporaba položaja i ovlasti, nezakonito pogodovanje,
   * udruživanje za počinjenje kaznenih djela, zloporaba obavljanja dužnosti državne vlasti, protuzakonito posredovanje[[22]](#footnote-22),
2. ako je dostavio lažne podatke pri predočavanju dokaza sukladno gore navedenim točkama;
3. ako je u sukobu interesa[[23]](#footnote-23);
4. ako je kriv za pružanje lažnih informacija tijelima nadležnima za upravljanje fondovima Europske unije u Republici Hrvatskoj;
5. ako je pokušao pribaviti povjerljive informacije ili utjecati na Odbor za odabir projekata ili tijela nadležna za upravljanje fondovima Europske unije u Republici Hrvatskoj tijekom ovog ili prijašnjih Poziva na dostavu projektnih prijedloga;
6. organizacije koje nisu podmirile svoje zakonske obveze po osnovi javnih davanja, odnosno plaćanja poreza i doprinosa odnosno nisu ažurne i djelotvorne u odnosu na odgovarajuće zakonske obveze;
7. trgovačka društva i zadruge koje javno ne objavljuju svoje godišnje financijske izvještaje, što treba biti vidljivo u Registru godišnjih financijskih izvještaja;
8. organizacija koja prijavljuje projekt u Partnerstvu s drugom organizacijom čiji je većinski osnivač ili vlasnik;
9. kada iznos primljenih sredstava prema *de minimis* pravilu iznosi više od 200 000 € u tekućoj i prethodne 2 godine;
10. kada se radi o organizaciji kojoj se ne može odobriti dodjela potpore sukladno Programu dodjele potpora male vrijednosti za poticanje društvenog poduzetništva

Za potrebe utvrđivanja okolnosti navedenih u poglavlju 2.2.1. u točkama od b) do e) (osim za točku c) za koju se prilaže Potvrda Ministarstva financija/Porezne uprave o nepostojanju javnog duga po osnovi javnih davanja), te u ovom poglavlju pod točkama od a) do e) Prijavitelj, i ako je primjenjivo Partner uz prijavu prilaže ***Izjavu Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava***. Izjavu potpisuje osoba po zakonu ovlaštena za zastupanje Prijavitelja, i ako je primjenjivo Partnera.

**2.3. Broj projektnih prijedloga po Prijavitelju**

Prijavitelj može dostaviti više od jedne prijave, ali mu se ne može odobriti za financiranje više od jednog projektnog prijedloga.

Prijavitelj može istovremeno biti Partner u drugoj prijavi. Partneri mogu sudjelovati u više od jedne prijave.

1. **UVJETI PRIJAVE PROJEKTNIH PRIJEDLOGA**

**3.1 Lokacija**

Projektne aktivnosti se moraju provoditi u Republici Hrvatskoj. Ako je to opravdano i nužno za postizanje ciljeva projekta, pojedine aktivnosti (npr. studijska putovanja) moguće je organizirati izvan teritorija Republike Hrvatske.

Više bodova ostvariti će projektna prijava koja podrazumijeva provedbu projektnih aktivnosti u slabije razvijenim područjima Republike Hrvatske.[[24]](#footnote-24)

**3.2 Trajanje projekta**

**Planirano trajanje provedbe projekata je 12 mjeseci**, od dana sklapanja Ugovora o dodjeli bespovratnih sredstava.

Razdoblje provedbe projekta započinje početkom provedbe projektnih aktivnosti povezanih s provedbom elemenata projekta i to najranije od datuma potpisa Ugovora te istječe završetkom obavljanja predmetnih aktivnosti. Krajnji rok za završetak projektnih aktivnosti je 12 mjeseci od potpisa Ugovora o dodjeli bespovratnih sredstava. Datumi početka i predviđenog završetka projekta bit će jasno utvrđeni u posebnim uvjetima Ugovora o dodjeli bespovratnih sredstava.

**3.3 Prihvatljive aktivnosti**

Prihvatljive projektne aktivnosti su grupirane po elementima projekta[[25]](#footnote-25)

Skupina 1.

1. Upravljanje projektom i administracija;

2. Jačanje kapaciteta zaposlenika i članova postojećih društvenih poduzeća kroz programe osposobljavanja i usavršavanja (unapređenje profesionalnih i menadžerskih vještina, tehničkog znanja, prodajnih vještina, marketinga i računovodstva);

3. Unapređenje i stjecanje stručnih i poslovnih sposobnosti i vještina skupina[[26]](#footnote-26) u nepovoljnom položaju na tržištu rada (nezaposlene osobe, nezaposlene osobe s invaliditetom, hrvatski branitelji iz Domovinskog rata, članovi smrtno stradalih, zatočenih i nestalih branitelja iz Domovinskog rata, mladi, žene, pripadnici romske nacionalne manjine) kroz radionice, izobrazbe i druge oblike osposobljavanja;

1. Osmišljavanje i provedba informativnih i promotivnih aktivnosti u području društvenog poduzetništva (organizacija izobrazbe, radionica, okruglih stolova, sajmova, tiskanje promotivnih i materijala za izobrazbu);
2. Razmjena znanja i iskustava između postojećih društvenih poduzeća u RH i zemljama EU (umrežavanja društvenih poduzetnika na lokalnoj, regionalnoj i nacionalnoj razini, osnivanje tematskih skupina za suradnju i razmjenu dobrih praksi, organizacija studijskih putovanja u zemlji i inozemstvu);
3. Promidžba i vidljivost.

Skupina 2.

1. Upravljanje projektom i administracija;
2. Razvoj poslovnih ideja i planova za pravne osobnosti koje se žele baviti društvenim poduzetništvom kroz izobrazbu svojih članova[[27]](#footnote-27); o poslovanju i razvoju društvenog poduzetništva, širenje opsega usluga i proizvoda na lokalnom tržištu, procjena potreba i potencijala o novim proizvodima i uslugama, istraživanje tržišta, procjena politika društvenog i okolišnog utjecaja, mogućnost recikliranja, ciljani kupci, studijska putovanja;
3. Promidžba i vidljivost.

Prijavitelj mora pri provedbi projektnih aktivnosti osigurati poštovanje načela jednakih mogućnosti, ravnopravnosti spolova i nediskriminacije.

**3.4 Neprihvatljive aktivnosti**

Sljedeće vrste aktivnosti nisu prihvatljive za financiranje:

- aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima, studijskim putovanjima;

- aktivnosti koje se odnose isključivo ili većinski na pojedinačne stipendije za studije ili radionice;

- aktivnosti koje se tiču isključivo odnosa s javnošću;

- aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade

**3.5 Informiranje i vidljivost**

Korisnik i (ako je primjenjivo) Partner(i) mora/ju osigurati vidljivost EU financiranja sukladno Uputama za korisnike navedenih u dokumentu *Informiranje, komunikacija i vidljivost projekata financiranih iz strukturnih fondova i Kohezijskog fonda u financijskom razdoblju 2014.-2020.[[28]](#footnote-28)*

Korisnik i (ako je primjenjivo) Partner(i) je(su) dužan(i) poduzeti sve potrebne korake kako bi objavio(li) činjenicu da EU sufinancira projekt te da se projekt provodi u sklopu OP ULJP 2014.-2020. sufinanciranog od strane ESF. Nadležno tijelo (NZRCD) će u okviru utvrđenih uvjeta osiguranja vidljivosti definiranih u gore navedenim Uputama, prilikom sklapanja Ugovora s uspješnim Prijaviteljem u dijelu Posebnih Uvjeta Ugovora, propisati minimalne uvjete vidljivosti.

**4. FINANCIJSKI ZAHTJEVI**

**4.1 Prihvatljivi troškovi**

Proračun projekta je procjena troškova provedbe svih projektnih aktivnosti. Iznosi uključeni u proračun projekta moraju biti realni i troškovno učinkoviti, tj. navedeni troškovi moraju biti nužni za ostvarivanje očekivanih ishoda i rezultata, te temeljeni na tržišnim cijenama. Planirani troškovi projekta moraju biti u skladu s *Pravilnikom o prihvatljivosti izdataka*) *u okviru Europskog socijalnog fonda* (NN 149/14 i 14/16.)

**4.1.1 Prihvatljivi izdaci**

Prihvatljivi izdaci moraju kumulativno ispunjavati opće uvjete prihvatljivosti izdataka koji su:

* u skladu su s važećim Pravilnikom o prihvatljivosti izdataka u okviru Europskog socijalnog fonda;
* povezani su s projektom;
* nastali su u skladu s nacionalnim zakonodavstvom i zakonodavstvom Europske unije;
* stvarno su nastali kod korisnika i ako je primjenjivo Partnera;
* izvršena su plaćanja korisnika i ako je primjenjivo Partnera prema dobavljačima roba, izvođačima radova te pružateljima usluga tijekom razdoblja prihvatljivosti izdataka, uz uvjet da projekt nije završen prije početka tog razdoblja;
* dokazivi su putem računa ili računovodstvenih dokumenata jednake dokazne vrijednosti, pri čemu su predujmovi isplačeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivim za sufinanciranje;
* nastali su u razdoblju provedbe projekta, odnosno od početka obavljanja aktivnosti projekta, što ne može biti prije potpisivanja Ugovora, do završetka obavljanja predmetnih aktivnosti, što ne može biti kasnije od 12 mjeseci od dana sklapanja Ugovora o dodjeli bespovratnih sredstava;
* usklađeni su s pravilima o državnim potporama;
* usklađeni su s primjenjivim pravilima javne nabave;
* usklađeni su s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugoga financijskog instrumenta Europske unije.

Prihvatljive izdatke predstavljaju **izravni (neposredni)** i **neizravni (posredni)** **troškovi projekta.**

**Izravni troškovi** su oni troškovi **koji su u izravnoj vezi s ostvarenjem jednog ili više ciljeva projekta, odnosno izravno povezani s pojedinačnom aktivnosti projekta i kada se veza s tom pojedinačnom aktivnošću može pokazati.**

Pregled primjera osnovnih vrsta **izravnih** troškova koji su prihvatljivi u okviru Poziva na dostavu projektnih prijedloga:

1. *Troškovi* ***rada*** *zaposlenih na projektu[[29]](#footnote-29)*

*a) Troškovi plaće voditelja projekta (plaće sa svim pripadajućim porezima i doprinosima na plaću i iz plaće; troškovi prijevoza; naknade plaće za dane godišnjeg odmora i plaćenog dopusta; naknade plaće za koje poslodavac ne može dobiti povrat iz drugih izvora (npr. bolovanje do 42 dana); kao i drugi osobni primici u skladu s važećim radnim zakonodavstvom (regres i božićnica))*

*b) Troškovi plaća plaća zaposlenih na projektu (plaće sa svim pripradajućim porezima i doprinosima na plaću i iz plaće; troškovi prijevoza; naknade plaće za dane godišnjeg odmora i plaćenog dopusta; naknade plaće za koje poslodavac ne može dobiti povrat iz drugih izvora (npr. Bolovanje do 42 dana); kao i drugi osobni primici u skladu s važećim radnim zakonodavstvom (regres i božićnica))*

*c) Troškovi putovanja u zemlji i inozemstvu za zaposlene na projektu;*

*d) Troškovi za osposobljavanje (npr. kotizacije za zaposlene na projektu).*

*2. Troškovi sudjelovanja* ***ciljanih skupina*** *u projektnim aktivnostima*

*a) Troškovi putovanja u zemlji i inozemstvu za ciljane skupine koje sudjeluju u projektnim aktivnostima;*

*b) Troškovi nabave opreme nužne za sudjelovanje ciljanih skupina u projektnim aktivnostima*

*3. Troškovi* ***vanjskih usluga***

*a) Troškovi vanjskih usluga neposredno vezanih uz projekt:*

* *savjetodavne usluge (uključujući izradu poslovnih planova);*
* *usluge prevođenja;*
* *usluge izobrazbe i osposobljavanja;*
* *usluge u području istraživanja tržišta i procjene potreba te potencijala lokalnih zajednica;*
* *usluge s područja informacijsko-komunikacijske tehnologije;*
* *poštarine ako su izravno vezane uz provedbu određene projektne aktivnosti i jasno dokazivi te da se kao takvi mogu prikazati neovisno od skupnog troška;*
* *usluga vrednovanja (evaluacije) projektnih aktivnosti ako je predviđeno projektom;*
* *materijali i drugi popratni troškovi vezano uz provedbu aktivnosti.*

*b) Troškovi najma prostora (uključujući troškove osvježenja) i opreme za izvođenje osposobljavanja ili za provedbu aktivnosti u projektu.*

*4. Troškovi* ***nabave******opreme***

Troškovi nabave opreme su prihvatljivi trošak ukoliko se jasno mogu povezani s projektnim aktivnostima (tzv. ''mekim mjerama'' - izobrazba, usavršavanje, edukacije, osposobljavanja), odnosno ukoliko doprinose ostvarenju ciljeva projekta. Veće kapitalne investicije nisu prihvatljivi trošak u sklopu ovog Poziva.

Vrijednost kupnje opreme, ne smije premašiti 30% svih prihvatljivih troškova projekta. Kupnja je prihvatljiva samo u slučaju da je utemeljena u projektnim aktivnostima i potrebna za postizanje ciljeva projekta.

Također, u sklopu provedbe projekta dopuštena je adaptacija prostora koja ne smije premašiti 30% svih prihvatljivih troškova projekta.

Adaptacija prostora prihvatljivi je trošak ukoliko se jasno može povezati s projektnim (mekim mjerama) aktivnostima, odnosno ukoliko doprinose ostvarenju ciljeva projekta. Ukoliko je planirana kupnja opreme i adaptacija prostora, navedene aktivnosti u iznosu ne smiju zajedno premašiti 30% svih prihvatljivih troškova projekta.

5. *Troškovi* ***promidžbe i******vidljivosti****:*

* *troškovi organizacije promotivnih aktivnosti (npr. najam prostora, audio-vizualnih pomagala, osvježenje itd.);*
* *materijalni troškovi koji su potrebni za organizaciju okruglih stolova, tiskovnih konferencija (npr. promotivni materijali, pozivi, ugostiteljske usluge);*
* *troškovi vanjskih usluga za aktivnosti oglašavanja, odnosa s javnošću i sl.;*
* *priprema, oblikovanje, prijevod, tisak promotivnog materijala i dostava;*
* *uspostava i održavanje službenih mrežnih stranica;*
* *troškovi oglasa, objava, odnosno zakupa medijskog prostora;*
* *marketinško komuniciranje, savjetovanje i sl.;*
* *troškovi promocije proizvoda i usluga (npr. troškovi sudjelovanja i prezentacije na promotivnim događanjima i sl.).*

U **neizravne troškove** ubrajaju seonitroškovi koji nastaju u okviru projekta, ali nisu u izravnoj vezi s ostvarenjem jednog ili više ciljeva projekta, a povezivi su s izravnim troškovima. Takvi troškovi uključuju popratne administrativne i logističke troškove za koje je teško utvrditi točan iznos koji se može pripisati određenoj aktivnosti.

**Neizravni troškovi mogu najviše iznositi do visine od 15% prihvatljivih izravnih troškova osoblja.**

**Troškovi osoblja** su izravni troškovi koji proizlaze iz sporazuma i ugovora između poslodavca i zaposlenika ili ugovora o uslugama za vanjsko osoblje, te volonterski ugovori (pod uvjetom da je te troškove moguće jasno odredit. Ako primjerice, korisnik ugovori usluge vanjskog predavača za potrebe osposobljavanja, na računu trebaju biti navedene sve vrste troškova. Troškovi osoblja uključuju ukupne naknade, uključujući naknade u naravi u skladu s kolektivnim ugovorima, koje se isplaćuju osobama za obavljeni rad povezan s operacijom, uključuju i poreze i doprinose.

Pregled primjera osnovnih vrsta **neizravnih** troškova koji su prihvatljivi u okviru Poziva na dostavu projektnih prijedloga:

* *računovodstvo (trošak knjigovodstvenih usluga);*
* *administrativni troškovi (naknade za osobe ovlaštene za zastupanje društva, čije se odgovornosti ne odnose isključivo na projekt);*
* *troškovi operativnog osoblja (ljudski resursi, financijske i administrativne usluge, usluge tajništva te pravne usluge) neophodne za poslovanje;*
* *najam uredskog prostora za administrativnu provedbu projekta;*
* *naknade za električnu i toplinsku energiju, plin i vodu, naknade za zbrinjavanje otpadnih voda i dr. režijski troškovi;*
* *troškovi poštarine, telefona, interneta, kurirske usluge;*
* *naknada za usluge koje nisu u izravnoj vezi s provedbom projektne aktivnosti a dio su općeg poslovanja nekog subjekta (npr. usluge izrade dokumentacije i provedbe postupka nabave opreme);*
* *izrada promotivnih materijala koji služe promociji projekta, a šireg su značenja i odnose se na cjelokupno područje djelovanja nekog subjekta (primjerice ugovor s nekom PR agencijom za cjelokupno područje djelatnosti, a ne samo za projekt).*

**4.1.2 Neprihvatljivi izdaci**

U neprihvatljive izdatke spadaju:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) za koji Korisnik ima mogućnost povrata (povrativi PDV);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja korištene opreme;
* kupnja opreme i vozila koja se koriste u svrhu upravljanja projektom, a ne izravno za provedbu projektnih aktivnosti;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* operativni troškovi (koji nisu povezani izravno ili neizravno s provedbom projekta);
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* kupnja neizgrađenog zemljišta i izgrađenog zemljišta, nekretnina i infrastrukture putem fleksibilnog instrumenta financiranja;
* neizravni troškovi koji premašuju vrijednost od 15% prihvatljivih izravnih troškova osoblja;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* drugi troškovi koji nisu u neposrednoj povezanosti sa sadržajem i ciljevima projekta;
* uređenje i adaptacija prostora koji nije u vlasništvu Prijavitelja;
* troškovi plaća i povezanih troškova osoba koje su kontinuirano uključene u provedbu projektnih aktivnosti ili upravljanje i administraciju projektom te promidžbu i vidljivost koji nisu u skladu s pozitivnim propisima nacionalnog zakonodavstva.[[30]](#footnote-30)

**4.2.Prihodi od projektnih aktivnosti**

Projekt u pravilu ne smije ostvarivati izravan prihod od projektnih aktivnosti. Nije dopušteno ciljnim skupinama naplaćivati sudjelovanje u projektnim aktivnostima. Ako tijekom provedbe projekta ipak dođe do ostvarenja određenog izravnog prihoda, ukupan iznos bespovratnih sredstava će se umanjiti za iznos ostvarenog prihoda i to na temelju podnesenog završnog izvješća.

**5. POSTUPAK PRIJAVE**

Prijava mora biti na hrvatskom jeziku i elektronički ispunjena na Prijavnom obrascu A koji je zajedno s Uputama za popunjavanje i Korisničkim priručnikom dostupan na sljedećoj poveznici: <https://esif-wf.mrrfeu.hr/>.

Ostali obrasci koji su dio natječajne dokumentacije mogu se preuzeti na sljedećim poveznicama: [http://www.strukturnifondovi.hr](http://www.strukturnifondovi.hr/) i <http://w>ww.esf.hr/.

Za rad s aplikacijom nužno je koristiti sljedeće mrežne preglednike: Internet Explorer 9 ili novije verzije, Mozilla Firefox 17.0 ili novije verzije te Google Chrome 23.0 ili novije verzije.

Prijava je potpuna ako sadrži:

* jednu (1) izvornu verziju u papirnatom/tiskanom obliku ispunjenu na prijavnim obrascima koji su dio natječajne dokumentacije i koja sadržava sve zahtijevane obvezne priloge, kako je definirano u natječajnoj dokumentaciji;
* jednu (1) elektroničku verziju na CD-u koja sadrži ispunjene prijavne obrasce i skenirane zahtijevane obvezne priloge;
* papirnata/tiskana verzija izvezenog pdf. formata prijavnog obrasca A mora biti istovjetna elektroničkoj verziji (datum i vrijeme obje verzije moraju biti istovjetni).

**5.1 Način podnošenja projektnog prijedloga**

Projektni prijedlozi podnose se isključivo preporučenom poštanskom pošiljkom na slijedeću adresu:

***Nacionalna zaklada za razvoj civilnoga društva***

***Štrigina 1a, 10000 Zagreb***

Datum i vrijeme na paketu/omotnici smatra se trenutkom predaje projektne prijave na Poziv. Prijave koje na paketu/omotnici ne budu imale oznaku datuma i vremena neće biti uzete u razmatranje. Datum i vrijeme predaje projektne prijave ne upisuje sam Prijavitelj.

Prijavu je potrebno poslati u **zatvorenom paketu/omotnici**. Na vanjskoj strani omotnice obvezno navesti:

1. referentni broj i naziv Poziva za dostavu projektnih prijedloga – XXX Poticanje društvenog poduzetništva
2. naziv i adresu Prijavitelja
3. naznaku »NE OTVARATI– PRIJAVA NA POZIV NA DOSTAVU PROJEKTNIH PRIJEDLOGA«

U slučaju da Prijavitelj šalje nekoliko različitih projektnih prijedloga, svaki mora biti poslan u zasebnoj omotnici.

Predaja prijave znači da se Prijavitelj i, u slučaju projektnog Partnerstva, svi Partneri slažu s uvjetima Poziva i kriterijima za ocjenjivanje.

Projektni prijedlozi dostavljeni na neki drugi način, nepravilno označeni, dostavljeni na drugu adresu ili nakon naznačenog roka za dostavu bit će odbačeni. Odbačene prijave, kao ni one koje su odabrane za financiranje, ne vraćaju se Prijaviteljima.

Formalno potpunom smatra se prijava koja sadrži sve prijavne obrasce i obvezne priloge kako je zahtijevano u Pozivu na dostavu projektnih prijedloga i natječajnoj dokumentaciji (u papirnatom i elektroničkom obliku na CD-u):

**Prijavni obrasci:**

1. Prijavni obrazac A;

2. Prijavni obrazac B;

3. Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o Partnerstvu (obrazac 3);

4. Izjava o poslovanju Prijavitelja (obrazac 4);

5. Izjava o primljenim sredstvima prema *de minimis* pravilu (obrazac 5);

6. Životopis voditelja/voditeljice projekta (obrazac 6)

Preslike sljedećih popratnih dokumenata kao obveznih priloga moraju biti priložene uz prijavne obrasce:

* dokaz o registraciji (izvadak iz sudskog ili drugog odgovarajućeg registra za Prijavitelja i ako je primjenjivo Partnera/e iz kojeg je vidljivo da je/su upisan/i u isti najmanje 1 mjesec prije isteka roka prijave na ovaj Poziv)
  + osnivački/temeljni akti Prijavitelja i ako je primjenjivo Partnera;
  + financijsko izvješće Prijavitelja za prethodnu godinu (nije primjenjivo za organizacije osnovane u 2016. godini);
  + Potvrda Ministarstva financija/Porezne uprave o nepostojanju javnog duga po osnovi javnih davanja koja mora biti izdana u razdoblju od dana raspisivanja Poziva do dana prijave na Poziv – za Prijavitelja i ako je primjenjivo, Partnera/e.

Izvornici ili ovjerene preslike dostavljaju se naknadno isključivo na zahtjev Nacionalne zaklade za razvoj civilnoga društva.

**5.2 Rok za podnošenje projektnih prijedloga**

Poziv se vodi u modalitetu otvorenog postupka/privremenog Poziva na dostavu projektnih prijedloga s krajnjim rokom za podnošenje projektnih prijedloga 23/09/2016.

U obzir će se kao pravodobne uzimati prijave poslane poštom kao preporučene pošiljke koje na dostavnici budu označene poštanskim žigom do uključivo 23/09/2016.

**5.3 Izmjene i dopune Poziva na dostavu projektnih prijedloga**

U slučaju da se Poziv na dostavu projektnih prijedloga i natječajna dokumentacija izmijene ili dopune prije datuma zatvaranja natječaja, sve izmjene i dopune bit će objavljene na mrežnoj stranici ***www.esf.hr*** i središnjoj internetskoj stranici ESI fondova ***www.strukturnifondovi.hr***.

Prijavitelji su obvezni poštovati sve izmjene i dopune poziva na dostavu projektnih prijava i natječajne dokumentacije sukladno objavljenim uputama.

**5.4 Obustava, ranije zatvaranje i produženje roka za dostavu projektnih prijedloga**

Ministarstvo rada i mirovinskoga sustava na središnjoj mrežnoj stranici ESI fondova i ESF stranici, objavljuje obavijest koja sadržava obrazloženje i u kojoj se navodi da je:

* Poziv obustavljen na određeno vrijeme (navodeći razdoblje obustave); ili
* Poziv zatvoren (navodeći točan datum zatvaranja); ili
* rok za predaju projektnih prijedloga produžen (navodeći točan datum za privremene pozive).

**5.5 Otkazivanje Poziva**

Poziv se može otkazati u bilo kojoj fazi postupka dodjele ukoliko:

* je bilo nepravilnosti u postupku, osobito ako je utvrđeno nejednako postupanje prema Prijaviteljima ili je narušeno načelo zabrane diskriminacije;
* su nastupile izvanredne okolnosti ili viša sila koje onemogućavaju redovno obavljanje planiranih aktivnosti;
* nakon isteka roka za podnošenje projektnih prijedloga nije zaprimljen niti jedan projektni prijedlog ili niti jedan projektni prijedlog ne udovoljava kriterijima dodjele.

Navedena obavijest objavljuje se na središnjoj mrežnoj stranici ESI fondova i ESF stranici.

**5.6 Dodatne informacije**

**Pitanja i odgovori**

Pitanja mogu biti poslana elektroničkom poštom najkasnije 14 kalendarskih dana prije isteka roka za podnošenje projektnih prijedloga na adresu elektroničke pošte: [esf.info@mrms.hr](mailto:esf.info@mrms.hr)

Ministarstvo rada i mirovinskoga sustava nije obvezno davati pojašnjenja na pitanja pristigla nakon navedenog roka.

Pitanja i odgovori se ne moraju objavljivati na središnjoj mrežnoj stranici ESI fondova za otvorene postupke, no šalju se elektroničkom poštom od strane Ministarstva rada i mirovinskoga sustava svim Prijaviteljima za predmetni postupak dodjele koji su na propisani način dostavili svoje upite i to najkasnije sedam (7) kalendarskih dana prije isteka roka za podnošenje projektnih prijedloga.

**Informativne radionice**

Za potencijalne Prijavitelje bit će organizirane informativne radionice najkasnije 21 kalendarski dan prije isteka roka za podnošenje projektnih prijava.

Informacije o točnom datumu i mjestu održavanja radionica bit će objavljene na mrežnim stranicama <http://www.esf.hr/> i <http://www.strukturnifondovi.hr/>.

Prijave za radionice dostavljaju se na adresu elektroničke pošte esf.info@mrms.hr.

**Okvirni raspored procesa prijave i odabira:**

|  |  |  |
| --- | --- | --- |
|  | **DATUM** | **VRIJEME** |
| Objava natječaja | 1**.**7.2016. |  |
| Rok za podnošenje projektnog prijedloga | 23.9.2016. |  |
| Informacija Prijavitelju o stanju prijave nakon administrativne provjere | 8 dana od donošenja odluke o statusu |  |
| Informacija Prijavitelju o stanju prijave nakon postupka procjene kvalitete | 8 dana od donošenja odluke o statusu |
| Dostava Odluke o financiranju | 8 dana od njenog donošenja |  |
| Potpisivanje Ugovora o dodjeli bespovratnih sredstava | 30 dana od njenog donošenja | prosinac 2016. |

**6. POSTUPAK DODJELE**

Postupak dodjele bespovratnih sredstava provodi se u tri faze:

1. **Administrativna provjera** (zaprimanje, registracija i administrativna provjera, provjera prihvatljivosti Prijavitelja i ako je primjenjivo, Partnera);
2. **Procjena kvalitete** (provjera prihvatljivosti projektnih aktivnosti, ocjenjivanje kvalitete i provjera prihvatljivosti izdataka);
3. **Donošenje *Oduke o financiranju*** (donosi se za projekte/operacije koji su uspješno prošli postupak dodjele bespovratnih sredstava).

Nacionalna zaklada za razvoj civilnoga društva obavještava Prijavitelje o statusu njihova projektnog prijedloga pisanim putem po završetku 1. i 2. faze postupka dodjele bespovratnih sredstava i to:

* uspješne Prijavitelje – da su njihovi projektni prijedlozi odabrani za sljedeću fazu dodjele ili
* neuspješne Prijavitelje – da njihovi projektni prijedlozi nisu odabrani za sljedeću fazu dodjele s obrazloženjem,

i to u roku od 8 radnih dana od dana donošenja odluke o statusu navedenog projektnog prijedloga (uspješan ili neuspješan).

Dostava obavijesti Prijavitelju obavlja se slanjem poštom i elektroničkim putem. Dostava poštom obavlja se slanjem pisane obavijesti preporučeno s povratnicom te se smatra obavljenom u trenutku kada je Prijavitelj zaprimio pisanu obavijest što se dokazuje potpisom na povratnici. Dostava elektroničkim putem smatra se obavljenom kada je zaprimljena e-poruka s potvrdom „isporučeno/pročitano“). U svrhu dokazivanja slanja dovoljno je da je obavijest uspješno poslana samo na jedan od navedenih načina. Kao datum zaprimanja obavijesti od kojeg teku svi daljnji rokovi uzima se datum dostave koji je nastupio prvi.

**6.1 Administrativna provjera**

Administrativna provjera je postupak provjere usklađenosti projektnih prijedloga s administrativnim kriterijima primjenjivima na postupak dodjele.

Projektni prijedlozi moraju se dostaviti na adresu i u roku kako je navedeno u poglavljima 5.1 i 5.2. Nacionalna zaklada za razvoj civilnoga društva će provesti administrativnu provjeru prijava i Prijavitelja prema sljedećim kriterijima:

|  |  |  |
| --- | --- | --- |
| **Uvjeti za registraciju i administrativnu provjeru** | **DA** | **NE** |
| 1. Zaprimljeni prijavni paket/omotnica je zatvoren. |  |  |
| 1. Prijavni paket/omotnica predan je u propisanom roku. |  |  |
| 1. Na zaprimljenom prijavnom paketu/omotnici naznačeni je naziv i adresa Prijavitelja. |  |  |
| 1. Na zaprimljenom prijavnom paketu/omotnici naznačen je naziv ili pravilni referentni broj postupka dodjele. |  |  |
| 1. Na zaprimljenom prijavnom paketu/omotnici zabilježen je datum i točno vrijeme (sat i minute) podnošenja projektnog prijedloga. |  |  |

Nacionalna zaklada za razvoj civilnoga društva provjerit će i sljedeće uvjete:

|  |  |  |
| --- | --- | --- |
| **Uvjeti za administrativnu provjeru** | **DA** | **NE** |
| 1. Projektni prijedlog predan je na propisanom mediju i u propisanom formatu |  |  |
| 1. Projektni prijedlog istovjetan je u svim dostavljenim medijskim formatima (u elektroničkoj i papirnatoj verziji pripadajućeg obrasca) |  |  |
| 1. Projektni prijedlog ispunjen je na ispravnim predlošcima |  |  |
| 1. Propisani obrazac A je dostavljen, potpisan i ovjeren službenim pečatom organizacije/Prijavitelja |  |  |
| 1. Propisani obrazac B je dostavljen, potpisan i ovjeren službenim pečatom organizacije/Prijavitelja |  |  |
| 1. Propisana Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o Partnerstvu je dostavljena, potpisana i ovjerena službenim pečatom organizacije/Prijavitelja i ako je primjenjivo Partnera |  |  |
| 1. Propisana Izjava o poslovanju Prijavitelja je dostavljena, potpisana i ovjerena službenim pečatom organizacije/Prijavitelja, iz koje je vidljivo da je Prijavitelj društveni poduzetnik ili provedbom projekta planira postati društveni poduzetnik |  |  |
| 1. Propisana Izjava o primljenim sredstvima prema *de minimis* pravilu, potpisana i ovjerena službenim pečatom organizacije/Prijavitelja i ako je primjenjivo Partnera |  |  |
| 1. Potpisani životopis voditelja/voditeljice projekta dostavljen je na propisanom obrascu |  |  |
| 1. Projektni prijedlog je na hrvatskom jeziku |  |  |
| 1. Zatraženi iznos sredstava je unutar financijskih pragova postavljenih u Pozivu (najveći postotak prihvatljivih troškova) |  |  |
| 1. Dostavljene su preslike dokaza o registraciji Prijavitelja i ako je primjenjivo Partnera, iz kojih je vidljiv datum upisa u odgovarajući registar |  |  |
| 1. Dostavljene su preslike akta/odluke o osnivanju Prijavitelja i ako je primjenjivo Partnera, iz kojih je vidljivo da su organizacije registrirane i djeluju u RH |  |  |
| 1. Dostavljeno je financijsko izvješće za prethodnu financijsku godinu za Prijavitelja (ako Prijavitelj nije registriran u 2016. godini) |  |  |
| 1. Dostavljena je potvrda Ministarstva financija/Porezne uprave za Prijavitelja i ako je primjenjivo Partnera iz koje je vidljivo da organizacija/e nema/ju duga (koja mora biti izdana u razdoblju od dana raspisivanja Poziva do dana prijave na Poziv) |  |  |

Ukoliko projektni prijedlog ne udovoljava svim zahtjevima za administrativnu provjeru bit će isključen iz daljnjeg postupka dodjele.

|  |  |  |
| --- | --- | --- |
| **Prihvatljivosti Prijavitelja, Partnera (ako je primjenjivo)** | **Prva provjera**  (Da/Ne) | **Poslije zahtjeva** **za pojašnjenjima** (Da/Ne) |
| 1. Prijavitelj (ako je primjenjivo i Partner) je prihvatljiv po obliku pravne osobnosti i ako je primjenjivo, Partnerstvo čini propisani broj pravnih osoba (Prijavitelj i najviše tri Partnera) . |  |  |
| 1. Prijavitelj (ako je primjenjivo i Partner) je prihvatljiv po drugim zahtjevima predmetnog postupka dodjele. (Poglavlje 2.2.1, točke 2.-4.; Poglavlje 2.2.3, točke a-e) |  |  |

**6.2 Procjena kvalitete**

Tijekom provedbe faze procjene kvalitete nadležno Tijelo, Nacionalna zaklada za razvoj civilnoga društva osniva *Odbor za odabir projekata (OOP)* i vrši ocjenjivanje projektnih prijedloga prema kriterijima odabira (KO) na temelju utvrđene metodologije kriterija odabira i sukladno pitanjima za kvalitativnu procjenu, te provodi provjeru prihvatljivosti projektnih aktivnosti i izdataka. Članovi OOP-a u fazi procjene kvalitete moraju najmanje izvršiti sljedeće:

* provesti provjeru prihvatljivosti projektnih aktivnosti i izdataka;
* izvršiti ocjenjivanje kvalitete projektnih prijedloga i odlučiti o popisu (rang listi) projektnih prijedloga, uključujući i isključene projektne prijedloge; ili
* odlučiti o popisu (rang listi) projektnih prijedloga, uključujući i isključene projektne prijedloge, na temelju rezultata ocjenjivanja kvalitete od strane ocjenjivača.

OOP se sastoji od tri člana. Članove OOP-a imenuje Upravljačko tijelo.

**Provjera prihvatljivosti projekta, aktivnosti i izdataka**

Cilj provjere prihvatljivosti aktivnosti i izdataka jest provjeriti usklađenost projektnih prijedloga s kriterijima prihvatljivosti za projektne aktivnosti i izdatke tijekom čega se provjerava i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka za projektni prijedlog, u skladu s Uredbom (EU) br. 1303/2013, pravilima za pojedine Fondove i važećim Pravilnikom o prihvatljivosti izdataka.

Ukoliko se tijekom provjere prihvatljivosti projektnih aktivnosti utvrdi da u određenom projektnom prijedlogu jedna ili više aktivnosti nisu prihvatljive, u Kontrolnoj listi za provjeru prihvatljivosti projektnih aktivnosti te prihvatljivosti izdataka za predmetni projektni prijedlog navode se aktivnosti za koje je utvrđeno da su neprihvatljive. Slijedom toga, projektni prijedlog se ocjenjuje uzimajući u obzir aktivnosti koje su prihvatljive odnosno ne uzimajući u obzir aktivnosti za koje je utvrđeno da su neprihvatljive. Također, prilikom provjere prihvatljivosti izdataka automatski se iz proračuna brišu izdaci koji se odnose na aktivnosti za koje je utvrđeno da su neprihvatljive.

|  |  |  |  |  |
| --- | --- | --- | --- | --- |
| **Br.** | **Pitanje za provjeru prihvatljivosti projekta i aktivnosti** | **Obrazac A i B** | **Prva provjera**  **(Da/Ne)** | **Poslije zahtjeva za pojašnjenjima (Da/Ne)** |
| 1. | Cilj operacije/projekta je u skladu s ciljevima predmetne dodjele bespovratnih sredstava. |  |  |  |
| 2. | Operacija/Projekt se provodi na prihvatljivom zemljopisnom području. |  |  |  |
| 3. | Aktivnosti projekta su u skladu s prihvatljivim aktivnostima predmetne dodjele. |  |  |  |
| 4. | Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja. |  |  |  |
| 5. | Projekt je u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu. |  |  |  |
| 6. | Projekt u trenutku podnošenja projektnog prijedloga nije fizički niti financijski završen. |  |  |  |

Ako je potrebno, **Nacionalna zaklada za razvoj civilnoga društva** ispravlja predloženi proračun projektnog prijedloga, uklanjajući neprihvatljive izdatke, pri čemu može:

* od Prijavitelja zatražiti dostavljanje dodatnih podataka kako bi se opravdala prihvatljivost izdataka. Ako Prijavitelj ne dostavi zadovoljavajuće podatke ili ih ne dostavi u za to predviđenom roku, navedeni izdaci se smatraju neprihvatljivima i uklanjaju iz proračuna; i/ili
* zajedno s Prijaviteljem (pisanim putem) provjeriti stavke proračuna (predložene iznose uz pojedinu stavku kao i opravdanost pojedinih stavki proračuna). U navedenim slučajevima Nacionalna zaklada za razvoj civilnoga društva od Prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjereni rok. Ako Prijavitelj u navedenom roku, u skladu s uputom Nacionalne zaklade za razvoj civilnoga društva, ne opravda pojedinu stavku i/ili iznos, ista se briše iz proračuna ili se smanjuje zatraženi iznos. Prijavitelj je obvezan u postupku pregleda proračuna biti na raspolaganju u svrhu davanja potrebnih obrazloženja.

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti izdataka** | **Prva provjera**  (Da/Ne) | **Poslije zahtjeva** **za pojašnjenjima /ispravaka** (Da/Ne) |
| 1. | Izdaci su u skladu s Pravilnikom o prihvatljivosti izdataka u okviru Europskog socijalnog fonda (NN, br. 149/14 i 14/16) i (dodatnim) uvjetima za prihvatljivost izdataka primjenjivima na predmetnu dodjelu. |  |  |
| 2. | Nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka (i, isključivo za pregovarački postupak, mijenjanja neprihvatljivih stavki u dogovoru s Prijaviteljem), svrha projekta nije ugrožena. |  |  |
| 3. | Ako je primjenjivo, nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka (i, isključivo za pregovarački postupak, mijenjanja neprihvatljivih stavki u dogovoru s Prijaviteljem), projektni prijedlog ispunjava kriterije prihvatljivosti u odnosu na najmanji i najviši iznos bespovratnih sredstava i u odnosu na propisani intenzitet potpore. |  |  |

**Nacionalna zaklada za razvoj civilnoga društva** u suradnji s Prijaviteljem ispravlja predloženi proračun uklanjajući neprihvatljive izdatke samo i isključivo u opsegu u kojemu se ne utječe na rezultate prethodnih faza dodjele, ne mijenja se koncept projekta ili aktivnosti za koje je u fazi provjere prihvatljivosti projektnih aktivnosti utvrđeno da su prihvatljive, kao ni opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na postotak sufinanciranja iz Fondova (intenzitet potpore).

Projektni prijedlozi moraju udovoljiti svim kriterijima prihvatljivosti projektnih aktivnosti i izdataka kako bi se mogla donijeti *Odluka o financiranju*.

**Ocjenjivanje kvalitete**

Cilj ocjenjivanja je kvalitetna procjena projektnih prijedloga sukladno kriterijima odabira i uvjetima prihvatljivosti zadanim Pozivom. Ocjenu kvalitete vrše tri ocjenjivača prema utvrđenim kriterijima, u tablici u nastavku.

Rezultat bodovanja čini prosjek ocjena svih ocjenjivača. Odbor za odabir projekata izrađuje Izvješće o ocjenjivanju kvalitete s rezultatima za svaki pojedini projektni prijedlog. Odbor za odabir projekata donosi odluke većinom glasova svih članova Odbora.

Bodovanje:

Obrazac za ocjenjivanje projektnih prijedloga podijeljen je u odjeljke i pododjeljke. Svaki pododjeljak vrednuje se ocjenom između 1 i 5 na sljedeći način: 1 = vrlo loše, 2 = loše, 3 = dovoljno, 4 = dobro, 5 = vrlo dobro.

| **Kriterij odabira i pitanja za kvalitativnu procjenu** | **Bodovna vrijednost** | | | **Koeficijent** | **Ostvarena ocjena / maksimalno ostvariva ocjena** | **Referenca na izvor za provjeru – upisuje PT1** |
| --- | --- | --- | --- | --- | --- | --- |
| **Popis pitanja/potpitanja** |  | | | | | |
| **1. Relevantnost i važnost operacije/projekta za ostvarivanje očekivanih ciljeva i rezultata Specifičnog cilja i odgovarajućeg prioriteta** | **20** | | |  |  |  |
| 1.1. Relevantnost i važnost projekta za ostvarivanje ciljeva | 1-5 | | | 2 | 10 | A i B obrazac |
| 1.2. Relevantnost i važnost projekta za ostvarivanje rezultata | 1-5 | | | 2 | 10 | A i B obrazac |
| **2. Usklađenost operacije/projekta s nacionalnim propisima i propisima EU te doprinos prijedloga ostvarivanju ciljeva utvrđenih u relevantnim nacionalnim strateškim dokumentima i dokumentima EU** | **10** | | |  |  |  |
| 2.1. Usklađenost projekta s nacionalnim propisima i propisima EU | 1-5 | | | 1 | 5 | A i B obrazac |
| 2.2. Doprinos projekta ostvarivanju ciljeva utvrđenih u relevantnim nacionalnim strateškim dokumentima i dokumentima EU | 1-5 | | | 1 | 5 | A i B obrazac |
| **3. Relevantnost aktivnosti operacije/projekta u odnosu na ciljane skupine Specifičnog cilja** | **20** | | |  |  |  |
| 3.1. Relevantnost aktivnosti projekta u odnosu na ciljane skupine | 1-5 | | | 2 | 10 | A i B obrazac |
| 3.2. Relevantnost predviđenih ciljanih skupina za ostvarenje pokazatelja | 1-5 | | | 2 | 10 | A i B obrazac |
| **4. Kvaliteta prijedloga operacije/projekta** | **20** | | |  |  |  |
| 4.1. Kvaliteta aktivnosti projekta | 1-5 | | | 2 | 10 | A i B obrazac |
| 4.2. Kvaliteta plana troškova projekta | 1-5 | | | 2 | 10 | A i B obrazac |
| **5. Održivost operacije/projekta** | **10** | | |  |  |  |
| 5.1. Definirana održivost projektnih rezultata | 1-5 | | | 1 | 5 | A i B obrazac |
| 5.2. Mogućnost prijenosa rezultata | 1-5 | | | 1 | 5 | A i B obrazac |
| **6. Doprinos postizanju horizontalnih ciljeva OPULJP-a** | **10** | | |  |  |  |
| 6.1. Razina doprinosa horizontalnim temama (održivi razvoj, jednake mogućnosti i nediskriminacija te ravnopravnost spolova) | 1-5 | | | 2 | 10 | A i B obrazac |
| **7. Operativni kapacitet Prijavitelja i povezanost projektnih elemenata/aktivnosti i proračuna** | **20** | | |  |  |  |
| 7.1. Operativni kapaciteti Prijavitelja | 1-5 | | | 2 | 10 | A i B obrazac |
| 7.2. Povezanost projektnih elemenata/aktivnosti i proračuna | 1-5 | | | 2 | 10 | A i B obrazac |
| **8. Regionalna jednakost u pristupu zapošljavanja** | **10** | | |  |  |  |
| 8.1. Lokacija provedbe projekta prema razvijenosti županije | 1-5 | | | 1 | 5 | A i B obrazac |
| 8.2. Lokacija provedbe projekta prema razvijenosti grada/općine | 1-5 | | | 1 | 5 | A i B obrazac |
| **Ukupno bodova** | | **120** |  | |  |  |

Projekti koji nisu zadovoljili uvjete prihvatljivosti i u postupku odabira nisu postigli najmanje 72 boda (60% od ukupnog broja bodova), ne mogu biti uvršteni na popis (rang-listu) predloženih za financiranje.

U modalitetu privremenog poziva, nakon što su svi projektni prijedlozi ocijenjeni, OOP će pripremiti popis (rang-listu) projektnih prijedloga predloženih za financiranje, koja uključuje i rezervnu listu. Projektni prijedlog koji je na rezervnoj listi ne prihvaća se ako sukladno popisu (rang-listi) OOP-a nema raspoloživih sredstava za njegovo financiranje. U tom slučaju Prijavitelja se pisanim putem obavještava o neprihvaćanju njegovog projektnog prijedloga.

Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom Prijavitelju se nudi mogućnost da u odgovarajućoj mjeri osigura/poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Ako više projektnih prijedloga ostvari isti broj bodova, a raspoloživa financijska sredstva su dostatna za donošenje Odluke o financiranju za samo jedan ili neke od tih projektnih prijedloga, primjenjuje se dodatno rangiranje projektnih prijedloga s istim brojem bodova. U slučaju da raspoloživa financijska sredstva nisu iskorištena, a nisu dovoljna za financiranje utvrđenog iznosa prihvatljivih izdataka projektnog prijedloga sljedećeg na popisu (rang-listi), nadležno tijelo može, bez odgode, pisanim putem Prijavitelju ponuditi povećavanje njegovog udjela sufinanciranja ili od njega zatražiti sufinanciranje projektnog prijedloga kako bi se premostio manjak financijskih sredstava.

**6.3 Odluka o financiranju**

Odluka o financiranju se donosi za projektne prijedloge koji su uspješno prošli prethodne dvije faze postupka dodjele bespovratnih sredstava. Prije donošenja Odluke o financiranju Nacionalna zaklada za razvoj civilnoga društvaprovjerava je li došlo do promjena ili okolnosti koje bi mogle dovesti do odgode uvrštavanja projektnog prijedloga u Odluku o financiranju ili utjecale na ispravnost dodjele. Ministarstvo rada i mirovinskoga sustava odlučuje o financiranju projektnih prijedloga uzimajući u obzir popis (rang-listu) OOP-a iz faze procjene kvalitete uključujući Zapisnik te konačno Izvješće o provedenom postupku procjene kvalitete.

Nacionalna zaklada za razvoj civilnoga društvaće pisanim putem obavijestiti Prijavitelje čiji projektni prijedlozi su odabrani za financiranje, one čiji projektni prijedlozi nisu odabrani, kao i one čiji se projektni prijedlozi nalaze na rezervnoj listi.

**6.4 Odredbe vezane uz dodatna pojašnjenja tijekom postupka dodjele bespovratnih sredstava**

Ako u projektnom prijedlogu dostavljeni podaci nisu jasni ili sadrže pogreške te u slučajevima kad iz navedenih razloga nije u mogućnosti objektivno provesti postupak dodjele, Ministarstvo rada i mirovinskoga sustava može od Prijavitelja zahtijevati pojašnjenja u bilo kojoj fazi tijekom postupka dodjele. Prijavitelji su obvezni postupiti u skladu sa zahtjevom Ministarstva rada i mirovinskoga sustava u za to određenom roku, u protivnom se njihov projektni prijedlog isključuje iz postupka dodjele.

**6.5 Prigovori**

Prijavitelji koji smatraju da su oštećeni zbog mogućeg nepravilnog postupanja tijekom postupka dodjele sredstava, imaju pravo podnijeti prigovor *Komisiji za razmatranje prigovora* (u daljnjem tekstu: Komisija) koju osniva Ministarstvo rada i mirovinskoga sustava kao Upravljačko tijelo. Prijavitelji mogu podnijeti prigovor u roku od 7 radnih dana od dana primitka obavijesti o statusu njihovog projektnog prijedloga zbog sljedećih razloga:

* povrede postupka opisanog u dokumentaciji predmetnog postupka dodjele sredstava;
* povrede sljedećih načela: jednakog postupanja; zabrane diskriminacije po bilo kojoj osnovi; transparentnosti; zaštite osobnih podataka u skladu sa Zakonom o zaštiti osobnih podataka (NN, br. 103/03, 118/06, 41/08, 130/11 i 106/12), Zakonom o tajnosti podataka (NN, br. 79/07 i 86/12), Zakonom o zaštiti tajnosti podataka (urednički pročišćeni tekst, NN broj 108/96 i 79/07); razmjernosti; sprječavanja sukoba interesa; tajnosti postupka dodjele bespovratnih sredstava.

Teret dokazivanja navedenih činjenica je na Prijavitelju.

Prigovori se podnose preporučenom pošiljkom s povratnicom na adresu Upravljačkog tijela Operativnog programa Učinkoviti ljudski potencijali 2014.-2020.:

**Ministarstvo rada i mirovinskoga sustava**

**Uprava za upravljanje operativnim programima Europske unije**

**Petračićeva 4, 10 000 Zagreb**

Prigovori dostavljeni na drugi način, kao i prigovori dostavljeni izvan roka, podneseni od neovlaštene osobe (osoba koja nije Prijavitelj ili nije ovlaštena od strane Prijavitelja) te dostavljeni nenadležnom tijelu, ne smatraju se valjanima i ne uzimaju se u razmatranje, o čemu se pisanim putem obavještava Prijavitelja.

Prigovor, da bi se o njemu moglo odlučiti, mora sadržavati najmanje:

* podatke o Prijavitelju (ime/naziv, adresa, OIB) – naziv i referentni broj Poziva;
* razloge prigovora;
* potpis Prijavitelja ili ovlaštene osobe Prijavitelja;
* ako je primjenjivo, punomoć za podnošenje prigovora.

Komisija odlučuje o prigovoru u roku od 5 radnih dana od dana zaprimanja prigovora, o čemu Prijavitelje obavještava pisanim putem.

Prijavitelj koji ne podnosi prigovor već traži određena pojašnjenja povezana s postupkom dodjele, zahtjev za pojašnjenjem podnosi tijelu nadležnom za pojedini postupak dodjele.

**6.6 Rok mirovanja**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje (od 8 radnih dana) unutar kojega se Prijavitelju dostavlja pisana obavijest o statusu njegova projektnog prijedloga nakon faze procjene kvalitete projektnih prijedloga te rok (od 7 radnih dana) unutar kojeg može podnijeti prigovor Komisiji. Navedeni rok ne može biti duži od 15 radnih dana.

Ukoliko je prigovor podnesen nakon provedene faze procjene kvalitete projektnih prijedloga ne može se donijeti Odluka o financiranju. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT-a, a to razdoblje ne može biti duže od 15 radnih dana. Rok mirovanja u svakom slučaju ne može biti duži od 30 radnih dana, računajući od dana kad je Prijavitelju dostavljena pisana obavijest o statusu njegova projektnog prijedloga nakon faze procjene kvalitete (dostava se u predmetnom slučaju potvrđuje potpisanom povratnicom).

**6.7 Ugovor o dodjeli bespovratnih sredstava**

Nakon završetka postupka procjene projekata i donošenja Odluke o financiranju s uspješnim Prijaviteljima sklapa se ugovor o dodjeli bespovratnih sredstava. Ugovor o dodjeli bespovratnih sredstava je ugovor između **Korisnika** i **Ministarstva rada i mirovinskoga sustava** u ulozi Posredničkog tijela razine 1 i **Nacionalne zaklade za razvoj civilnoga društva** kao Posredničkog tijela razine 2 kojim se utvrđuje najviši iznos bespovratnih sredstava dodijeljen projektu (iz izvora Državnog proračuna RH i izvora EU) te drugi financijski i provedbeni uvjeti Projekta i potpisuje se u roku od najviše 30 kalendarskih dana od donošenja *Odluke o financiranju*.

Partneri na projektu ne potpisuju Ugovor o dodjeli bespovratnih sredstava već s Korisnikom sklapaju Sporazum o Partnerstvu (Prilog 6)prije potpisivanja Ugovora o dodjeli bespovratnih sredstava.

**6.8 Postupanje s dokumentacijom**

Zaprimljene prijave odobrenih projekata sa svom pratećom dokumentacijom Nacionalna zaklada za razvoj civilnoga društva neće vraćati. Prijave na ovaj Poziv koje nisu prihvaćene (zbog nezadovoljavanja propisanih uvjeta ili nakon postupka procjene) Nacionalna zaklada za razvoj civilnoga društva će vratiti zaprimljenu prijavnu dokumentaciju u roku od 60 dana od dana konačne odluke o financiranju.

Elektronička inačica svih zaprimljenih prijava trajno se pohranjuje i čuva u informatičkom sustavu.

**7. PRIJAVNI OBRASCI I PRILOZI:**

**A. Prijavni obrasci:**

1. Prijavni obrazac A <https://esif-wf.mrrfeu.hr/>

2. Prijavni obrazac B

3. Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o Partnerstvu (obrazac 3)

4. Izjava o poslovanju Prijavitelja (obrazac 4)

5. Izjava o primljenim sredstvima prema *de minimis* pravilu (obrazac 5)

6. Životopis voditelja/voditeljice projekta (obrazac 6)

**B. Prilozi:**

1. Predložak Općih uvjeta Ugovora o dodjeli bespovratnih sredstava (Prilog 1)
2. Predložak Posebnih uvjeta Ugovora o dodjeli bespovratnih sredstava (Prilog 2)
3. Predložak Sporazuma o Partnerstvu između Korisnika i Partnera (Prilog 3)
4. Postupci nabave za osobe koje nisu obveznici Zakona o javnoj nabavi (Prilog 4)
5. Predložak plana nabave (Prilog 5)

6. Predložak adresiranja paketa/omotnice (Prilog 6)

1. <http://eur-lex.europa.eu/legal-content/HR/TXT/PDF/?uri=CELEX:32013R1303&from=HR> [↑](#footnote-ref-1)
2. <http://eur-lex.europa.eu/legal-content/HR/TXT/PDF/?uri=CELEX:32013R1304&from=HR> [↑](#footnote-ref-2)
3. <http://www.esf.hr/wordpress/wp-content/uploads/2016/03/PROVEDBENA-UREDBA-KOMISIJE-EU-br.-215_2014.pdf> [↑](#footnote-ref-3)
4. <http://eur-lex.europa.eu/legal-content/HR/TXT/HTML/?uri=CELEX:32014R0821&from=HR> [↑](#footnote-ref-4)
5. <http://eur-lex.europa.eu/legal-content/HR/TXT/PDF/?uri=CELEX:32013R1407&from=hr> [↑](#footnote-ref-5)
6. <http://eur-lex.europa.eu/legal-content/HR/TXT/HTML/?uri=CELEX:32014R0480&from=HR> [↑](#footnote-ref-6)
7. <http://www.esf.hr/wordpress/wp-content/uploads/2016/03/DELEGIRANA-UREDBA-KOMISIJE-EU-br.-240_2014.pdf> [↑](#footnote-ref-7)
8. <http://www.esf.hr/wordpress/wp-content/uploads/2015/02/eu_hr.pdf> [↑](#footnote-ref-8)
9. <http://www.mvep.hr/custompages/static/hrv/files/120522_Ugovor_o_pristupanju.pdf> [↑](#footnote-ref-9)
10. <http://narodne-novine.nn.hr/clanci/sluzbeni/2014_09_107_2070.html> [↑](#footnote-ref-10)
11. <http://www.esf.hr/wordpress/wp-content/uploads/2015/10/Pravilnik-o-prihvatljivosti-izdataka-za-projekte-Operativnog-programa-U%C4%8Dinkoviti-ljudski-potencijali-u-financijskom-razdoblju-2014.-2020.pdf> [↑](#footnote-ref-11)
12. <http://www.esf.hr/wordpress/wp-content/uploads/2016/02/Pravilnik-o-izmjenama-i-dopunama-Pravilnika-o-prihvatljivosti-izdataka-u-okviru-Europskog-socijalnog-fonda.pdf> [↑](#footnote-ref-12)
13. <http://www.zakon.hr/z/223/Zakon-o-javnoj-nabavi> [↑](#footnote-ref-13)
14. <http://www.zakon.hr/z/464/zakon-o-dr%C5%BEavnim-potporama> [↑](#footnote-ref-14)
15. <http://www.esf.hr/wordpress/wp-content/uploads/2015/02/GLAVNI-DOKUMENT_Sporazum_o_partnerstvu_HR.pdf> [↑](#footnote-ref-15)
16. <http://www.esf.hr/wordpress/wp-content/uploads/2015/09/OPULJP-hr-20150709.pdf> [↑](#footnote-ref-16)
17. <http://www.esf.hr/wordpress/wp-content/uploads/2015/02/Strategija-razvoja-društvenog-poduzetništva-u-RH-za-razdoblje-2015-2020.pdf> [↑](#footnote-ref-17)
18. <http://www.esf.hr/wordpress/wp-content/uploads/2015/02/Strategija-razvoja-društvenog-poduzetništva-u-RH-za-razdoblje-2015-2020.pdf> [↑](#footnote-ref-18)
19. Mapiranje novih obzora – izvještaj o stanju društvenog poduzetništva u Hrvatskoj 2015., Institut društvenih znanosti Ivo Pilar (2015.), str. 61.-64. [↑](#footnote-ref-19)
20. Članak 15, stavak 2. Zakona o volonterstvu:

    *Novčanom nagradom ili imovinskom koristi za volontere ne smatraju se:*

    *- novčane naknade isplaćene za troškove edukacije izvan školskog sustava potrebne za volontiranje;  
    - računom potvrđene novčane naknade isplaćene u svrhu troškova koji nastanu u vezi s izvršavanjem volonterskih usluga i aktivnost* [↑](#footnote-ref-20)
21. <http://reg.minpo.hr/pi/public/> [↑](#footnote-ref-21)
22. Sukladno Kaznenom zakonu (NN 125/11, 144/12, 56/15, 61/15) [↑](#footnote-ref-22)
23. Sukladno Zakonu o sprječavanju sukoba interesa (NN 48/2013) te članku 52 Uredbe Vijeća (EZ, Euroatom) br. 1605/2002 (SL L 298/1 26.10.2012.) [↑](#footnote-ref-23)
24. <https://razvoj.gov.hr/UserDocsImages//arhiva/Regionalni%20razvoj//Vrijednosti%20indeksa%20razvijenosti%20i%20pokazatelja%20za%20izra%C4%8Dun%20indeksa%20razvijenosti%20na%20lokalnoj%20razini%202013..pdf>

    <https://razvoj.gov.hr/UserDocsImages//arhiva/Regionalni%20razvoj//Vrijednosti%20indeksa%20razvijenosti%20i%20pokazatelja%20za%20izra%C4%8Dun%20indeksa%20razvijenosti%20na%20%C5%BEupanijskoj%20razini%202013..pdf> [↑](#footnote-ref-24)
25. Prema Prijavnom obrascu A grupirane aktivnosti predstavljaju pojedini element projekta. [↑](#footnote-ref-25)
26. Podrazumijeva nezaposlene i nezaposlene pripadnike ranjivih skupina a koji su ciljana skupina za aktivnosti koje provodi društveno poduzeće korisnik projektne potpore, kako je i navedeno u točci 1.4. tablica Dokazni materijal točka 1. opcija a ili b [↑](#footnote-ref-26)
27. Kako je i navedeno u točci 1.4. tablica *Dokazni materijal* točka 1. opcija c), kako bi ciljane skupine Prijavitelja na skupinu 2 bile prihvatljive za financiranje, iste moraju biti **članovi** organizacije Prijavitelja (udruge, zadruge), te imati status na tržištu rada - nezaposlena osoba, ili opcija d) nezaposlena osoba, volonter, odnosno doprinositi pokazatelju CO01, nezaposleni uključujući dugotrajno nezaposlene odnosno doprinositi pokazatelju *CO01, nezaposleni uključujući dugotrajno nezaposlene.* Isto vrijedi i kod skupine 1., aktivnosti elementa 2., za članove organizacija [↑](#footnote-ref-27)
28. <http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf> [↑](#footnote-ref-28)
29. Voditelj projekta, može provoditi aktivnosti Upravljanja i administracije i/ili promidžbe i vidljivosti te ujedno sudjelovati u aktivnostima Skupine 1., pod uvjetom da te aktivnosti imaju za ciljanu skupinu zaposlenike društvenog poduzeća, odnosno doprinose ciljanim vrijednostima pokazatelja *C0O5 zaposleni, uključujući samozaposlene*. [↑](#footnote-ref-29)
30. <http://www.esf.hr/wordpress/wp-content/uploads/2015/02/Uputa-o-prihvatljivosti-troškova-plaća-i-povezanih-troškova_2014.-2020..pdf> [↑](#footnote-ref-30)